ശമ്പളം അന്നുതന്നെ നൽകണോയെന്ന് മാനേജ്‌മെന്റ് തീരുമാനിക്കട്ടെ: ആന്റണി രാജു » Newsthen\nശമ്പളം അന്നുതന്നെ നൽകണോയെന്ന് മാനേജ്‌മെന്റ് തീരുമാനിക്കട്ടെ: ആന്റണി രാജു\nതിരുവനന്തപുരം: പണിമുടക്ക് നടത്തിയ കെഎസ്ആർടിസി ജീവനക്കാർക്കെതിരെ പ്രതികാര നടപടിയിലേക്ക് നീങ്ങുമെന്ന സൂചന നൽകി ഗതാഗത മന്ത്രി ആന്റണി രാജു. പത്താം തീയതി ശമ്പളം നൽകാമെന്ന ഉറപ്പ് അംഗീകരിക്കാതെ സമരം നടത്തിയതുകൊണ്ട്, ശമ്പളം അന്നുതന്നെ നൽകണമോയെന്ന് മാനേജ്‌മെന്റ് തീരുമാനിക്കട്ടെയെന്ന് മന്ത്രി പറഞ്ഞു.\nസർക്കാർ സഹായമായി 30 കോടി രൂപ നൽകിയശേഷം മാനേജ്‌മെന്റിന് ബാക്കി തുക കണ്ടെത്താനുള്ള സാവകാശം മാത്രമാണ് ജീവനക്കാരോട് ചോദിച്ചത്. 24 മണിക്കൂർ പണിമുടക്ക് എന്ന പേരിൽ നടത്തിയ പ്രതിഷേധത്തിൽ കെഎസ്ആർടിസിക്ക് മൂന്നു ദിവസത്തെ നഷ്ടം ഉണ്ടായി. ഈ ദിവസങ്ങളിലെ ലാഭം കൂടി എടുത്ത് ശമ്പളം നൽകാനായിരുന്നു തീരുമാനമെന്നും മന്ത്രി കൂട്ടിച്ചേർത്തു.\nഎന്നാൽ, ശമ്പളം ലഭിച്ചില്ലെങ്കിൽ പ്രതിഷേധം കടുപ്പിക്കാനാണ് ഇടത് അനുകൂല സംഘടനയായ എഐടിയുസിയുടെ തീരുമാനം. മേയ് അഞ്ചിന് ശമ്പളം നൽകുമെന്ന വാഗ്ദാനം പാലിക്കപ്പെടാതെ വന്നതോടെയാണ് പണിമുടക്ക് നടത്തിയത്. ഇങ്ങനെ ആര് പണിമുടക്ക് നടത്തിയാലും അവരോട് സഹകരിക്കുമെന്നും എഐടിയുസി വ്യക്തമാക്കി.\nഅതേസമയം, യാഥാർഥ്യം മനസിലാക്കി സിഐടിയു സമരത്തിൽനിന്ന് പിന്മാറിയെന്നു മന്ത്രി പറഞ്ഞത് എഐടിയുസി തള്ളി. 24 മണിക്കൂർ പണിമുടക്ക് അവസാനിച്ച് ജീവനക്കാർ ജോലിയിൽ പ്രവേശിച്ചാലും പത്താം തീയതിക്കുള്ളിൽ ശമ്പളം ലഭിച്ചില്ലെങ്കിൽ സമരം നടത്തുമെന്ന് എഐടിയുസി അറിയിച്ചു.\nവില കുറഞ്ഞ മദ്യത്തിനു ക്ഷാമം; വ്യാജ മദ്യത്തിനെതിരെ ജാഗ്രത വേണം: എക്സൈസ്


Veekshanam : Progressive Indian National Daily - ടീം ഇന്ത്യ ട്വന്റി-20 ലോകകപ്പിനുള്ള സാദ്ധ്യത ടീം പ്രഖ്യാപിച്ചു\nTuesday, 18 June 2013\tHomeകേരളംദേശീയംഅന്താരാഷ്‌ട്രംബിസിനസ്സ്‌കായികംലേഖനങ്ങള്‍മുഖപ്രസംഗംസിനിമഅഭിമുഖംകത്തുകള്\tടീം ഇന്ത്യ ട്വന്റി-20 ലോകകപ്പിനുള്ള സാദ്ധ്യത ടീം പ്രഖ്യാപിച്ചു\tമുംബൈ: ശ്രീലങ്കയില് നടക്കുന്ന ട്വന്റി-20 ലോകകപ്പിനുള്ള ടീം പ്രഖ്യാപിച്ചു. 30 അംഗ ടീമിനെയാണ് പ്രഖ്യാപിച്ചിട്ടുള്ളത്. അര്‍ബുദ ബാധയെ തുടര്‍ന്ന് ടീമില് നിന്നും വിട്ടുനിന്ന യുവരാജ് സിംഗിനെ സാദ്ധ്യത ടീമില് ഉള്‍പെടുത്തിയിട്ടുണ്ട്. മലയാളി താരം ശ്രീശാന്തിനെ ടീമില് ഉള്‍പെടുത്തിയിട്ടില്ല. യുവിയെ കൂടാതെ പരിക്കിനെ തുടര്‍ന്ന് വിട്ടുനിന്ന സഹീര്‍ഖാന്, ഗൗതം ഗംഭീര്,ഹര്‍ഭജന് സിംഗ് എന്നിവരെയും ടീമില് ഉള്‍പെടുത്തിയിട്ടുണ്ട്. ഒരു വര്‍ഷത്തെ ഇടവേളയ്ക്കുശേഷമാണ് ഹര്‍ഭജന് സിംഗിനെ ടീമില് ഉള്‍പെടുത്തിയിരിയ്ക്കുന്നത്. ഇവരെ കൂടാതെ യുവതാരങ്ങളായ അമ്പാട്ടി റായുഡു, നമാന് ഓജ, മന്‍ദീപ് സിംഗ് എന്നിവപരെയും പരിഗണിച്ചിട്ടുണ്ട്. ഐപിഎല് അഞ്ചാം സീസണിലെ മികവാര്‍ന്ന പ്രകടനമാണ് ഇരുവര്‍ക്കും തുണയായത്. 15 അംഗ ടീമിനെ ഓഗസ്റ്റില് പ്രഖ്യാപിക്കും. സെപ്തംബറിലാണ് ടൂര്‍ണമെന്റ്. 30 അംഗ സാധ്യതാ ടീം: മഹേന്ദ്ര സിംഗ് ധോണി, വീരേന്ദര് സേവാഗ്, ഗൗതം ഗംഭീര്, വിരാട് കോലി, രാഹിത് ശര്‍മ, സുരേഷ് റെയ്‌ന, ആര്. അശ്വിന്, പ്രഗ്യാന് ഓജ, ഉമേഷ് യാദവ്, അശോക് ദിന്‍ഡ, അജിന്‍ക്യ രഹാനെ, മനോജ് തിവാരി, രാഹുല് ശര്‍മ, വിനയ് കുമാര്, സഹീര് ഖാന്, യുവരാജ് സിങ്, റോബിന് ഉത്തപ്പ, ഇര്‍ഫാന് പഠാന്, യൂസഫ് പഠാന്, മന്‍ദീപ് സിങ്, പിയൂഷ് ചൗള, രവീന്ദ്ര ജഡേജ, ശിഖര് ധവാന്, അമ്പാട്ടി റായുഡു, ഹര്‍ഭജന് സിങ്, മുനാഫ് പട്ടേല്, നമന് ഓജ, ദിനേഷ് കാര്‍ത്തിക്, പ്രവീണ് കുമാര്, എല്. ബാലാജി. < മുന് പേജ്


ഓടക്കുഴല് സുഷിരവാദ്യങ്ങള് | Odakkuzhal - -awind instrument of Kerala\nഹോം » സംഗീതം › വാദ്യങ്ങള് › സുഷിരവാദ്യങ്ങള് › ഓടക്കുഴല്\nവേണു, മുരളി, പുല്ലാങ്കുഴല് എന്നൊക്കെ ഓടക്കുഴലിനു പേരുകളുണ്ട്. വളരെ ലളിതമായൊരു സുഷിരവാദ്യമാണ് ഓടക്കുഴല്. ചൈനയിലും ജപ്പാനിലും പാശ്ചാത്യനാടുകളിലുമൊക്കെ വളരെ പണ്ടുമുതലേ ഓടക്കുഴല് പ്രചാരത്തിലുണ്ടായിരുന്നു.\nമുളവര്‍ഗത്തില്‍പ്പെട്ട ഓട (ഈറ)യുടെ വണ്ണം കുറഞ്ഞ തണ്ടു കൊണ്ടാണ് ഓടക്കുഴല് നിര്‍മ്മിക്കുന്നത്. കുഴലിന്റെ ഒരറ്റം അടഞ്ഞിരിക്കണം. അതിനുവേണ്ടി ഒരു മുട്ടില് വച്ചാണ് തണ്ട് മുറിക്കുന്നത്. സാധ്യമല്ലാതെ വരുമ്പോള് മെഴുകോ മറ്റോ കൊണ്ട് അറ്റം അടയ്ക്കുന്നു. അടഞ്ഞ അറ്റത്തിനടത്തുനിന്ന് കുഴലിന്റെ വ്യാസത്തിന് തുല്യമായ ദൂരത്തില് സുഷിരമുണ്ടാക്കുന്നു. ഈ സുഷിരമാണ് മുഖരന്ധ്രം. മുഖരന്ധ്രത്തില് വായ് ചേര്‍ത്തു കൊണ്ട് ചെറുതായി ഊതുമ്പോള് ശബ്ദം പുറപ്പെടുന്നു. മുഖരന്ധ്രത്തില് നിന്ന് അല്‍പ്പം അകലെയായി വേണുവിന്റെ ഉടലില് ഏഴോ എട്ടോ സുഷിരങ്ങള് ഉണ്ടാകും. ഇവയ്ക്ക് അംഗുലീരന്ധ്രങ്ങള് എന്നു പറയുന്നു. അംഗുലീരന്ധ്രങ്ങളില് വിരല് വിന്യാസം നടത്തിയാണ് വിവിധസ്വരങ്ങള് സൃഷ്ടിക്കുന്നത്. രണ്ടറ്റവും തുറന്ന പുല്ലാങ്കുഴലുകളുമുണ്ട്. 'ഏകവീരം' എന്നയിനത്തില്‍പ്പെട്ട പുല്ലാങ്കുഴലുകളാണ് ഇന്ന് പ്രചാരത്തിലുളളത്. ഇതിന് മുഖരന്ധ്രം ഉള്‍പ്പെടെ ഒമ്പതു സുഷിരങ്ങളുണ്ടാകും.\nഇംഗ്ലീഷില് ഫ്ളൂട്ട് (flute) എന്നാണ് ഓടക്കുഴല് അറിയപ്പെടുന്നത്. ലോഹനിര്‍മ്മിതവും സ്വരക്കട്ടകള് പിടിപ്പിച്ചതുമായ ഫ്ളൂട്ടുകളും പാശ്ചാത്യസംഗീതസദസുകളില് ഉപയോഗിച്ചു വരുന്നു. ഭാരതീയ വാദ്യത്രയത്തില് (വീണ, വേണു, മൃദംഗം) ഒന്നായി ഓടക്കുഴലിനെ കണക്കാക്കുന്നു. അറുപത്തിനാലു കലകളില് ഒന്നാണ് വേണുവാദനം.


Soudi Arabia | The Indian Telegram\nHome » Pravasi » Soudi Arabia\nമുഹമ്മദ് ബിന് സല്‍മാന് രാജകുമാരന്റെ അധികാരം വെട്ടിക്കുറച്ചു\nലണ്ടന്: സൗദി അറേബ്യയിലെ കിരീടാവകാശി മുഹമ്മദ് ബിന് സല്‍മാന് രാജകുമാരന്‍റെ അധികാരം സല്‍മാന് രാജാവ് വെട്ടിക്കുറച്ചതായി പാശ്ചാത്യമാധ്യമങ്ങള് റിപ്പോര്‍ട്ട് ചെയ്തു. രണ്ടാഴ്ചയ്ക്കുള്ളില് നടന്ന പല സുപ്രധാന പരിപാടികളിലും രാജകുമാരന് പങ്കെടുത്തില്ല. സാമ്പത്തിക ധനകാര്യ അധികാരങ്ങളില് കുറവുവരുത്തിയതെന്നാണു റിപ്പോര്‍ട്ട് വരുന്നത്. രാജകുമാരന്‍റെ അധികാരങ്ങള് വെട്ടിക്കുറച്ചതു പരസ്യപ്പെടുത്തിയിട്ടില്ല. എന്നാല്, മുതിര്‍ന്ന മന്ത്രിമാരുടെ യോഗത്തില് രാജാവ് ഇക്കാര്യമറിയിച്ചതായി പ്രമുഖ മാധ്യമമാണ് റി‌പ്പോര്‍ട്ട് ചെയ്തത് . ആ യോഗത്തില് വരാന് ആവശ്യപ്പെട്ടിട്ടും രാജകുമാരന് ചെന്നില്ല. സൗദി രാജാവിന്റെയും രാജകുടുംബത്തിന്‍റെയും ഗവണ്‍മെന്‍റിന്‍റെയും വിദേശ നിക്ഷേപങ്ങളുടെ […]\nഈന്തപ്പനത്തോട്ടങ്ങള്‍ക്ക് ഇപ്പോള് പ്രജനനകാലം\nദമ്മാം: പഴുത്ത മധുരമുള്ള ഈത്തപ്പഴങ്ങള് വിളയിച്ചെടുക്കാന് സൗദിയിലെ കിഴക്കന് പ്രവിശ്യയിലെ തോട്ടങ്ങള് ഒരുങ്ങി. ലോക കമ്പോളങ്ങളില് തന്നെ ഏറെ ആവശ്യക്കാരുള്ള മികച്ച ഈത്തപ്പഴങ്ങള് ഉല്‍പാദിപ്പിക്കുന്ന അല് അഹ്‌സയാണ് ഇതിന്റെ പ്രധാന കേന്ദ്രം. സൗദിയിലെ ഏറ്റവും വലിയ താഴ്‌വരയായ അല് അഹ്‌സയില് ഈത്തപ്പന തോട്ടങ്ങളും കൃഷിയുമായിക്കഴിയുന്ന അമ്പത് ഗ്രാമങ്ങളാണ് ഉള്ളത്. ഏറ്റവും മികച്ച പഴങ്ങള് വിളയിച്ചെടുക്കാനുള്ള പ്രാഥമിക ജോലികളാണ് ഇപ്പോള് നടക്കുന്നത്. തണുപ്പ് കുറഞ്ഞു തുടങ്ങുന്ന ഈ കാലം പ്രജനനകാലമായാണ് അറിയപ്പെടുന്നത്. തോട്ടങ്ങളിലെ കളകള് പറിച്ചുകളഞ്ഞ്, പനമ്പട്ടകള് വൃത്തിയാക്കി […]\nഎണ്ണ ഉല്‍പ്പാദന നിയന്ത്രണം തുടരും: തീരുമാനം വ്യക്തമാക്കി സൗദി ഊര്‍ജ്ജ മന്ത്രി\nറിയാദ് : എണ്ണ ഉല്‍പ്പാദന നിയന്ത്രണത്തില് മാറ്റമില്ലെന്ന് സൗദി അറേബ്യ. എണ്ണ ഉല്‍പ്പാദന നിയന്ത്രണം ഈ വര്‍ഷം അവസാനം വരെ തുടരും. വിപണിയില് ആവശ്യത്തിലധികം എണ്ണ സ്റ്റോക്കുള്ള സാഹചര്യത്തിലാണ് പുതിയ നീക്കം. എണ്ണ നിയന്ത്രണം തുടരാന് ഒപെകും റഷ്യ ഉള്‍പ്പെടെയുള്ള രാജ്യങ്ങളും എടുത്ത തീരുമാനവുമായി മുന്നോട്ട് പോകാനാണ് സൗദിയുടെ തീരുമാനം. ഈ തീരുമാനത്തിന്റെ അടിസ്ഥാനത്തില് എണ്ണ ഉല്‍പാദന നിയന്ത്രണം 2019 അവസാനം വരെ തുടര്‍ന്നേക്കും. സൗദി ഊര്‍ജ്ജ മന്ത്രി എഞ്ചിനീയര് ഖാലിദ് അല് ഫാലിഹാണ് ഇതു സംബന്ധിച്ചുള്ള […]\nപെട്രോള് പമ്പുകളില് വിലവിവരം പ്രദര്‍ശിപ്പിക്കണമെന്ന് സൗദി മന്ത്രാലയം\nറിയാദ് : പെട്രോള് പമ്പുകള്‍ക്ക് പുതിയ നിര്‍ദേശങ്ങളുമായി സൗദി മന്ത്രാലയം. പെട്രോള് പമ്പുകളില് വിലവിവരം പ്രദര്‍ശിപ്പിക്കണമെന്ന് തദ്ദേശ ഭരണ മന്ത്രാലയം ഉത്തരവിട്ടു. നഗരത്തിന് അകത്തും പുറത്തുമുള്ള പെട്രോള് പമ്പുകള്‍ക്ക് നിയമം ബാധകമാണെന്നും മന്ത്രാലയം അറിയിച്ചു. മൂന്ന് മാസത്തിനകം സൗദിയുടെ എല്ലാ മേഖലകളിലും നിയമം പ്രാബല്യത്തില് വരും. 91, 95 എന്നീ രണ്ടിനം പെട്രോളിന്റെ വില പമ്പുകളില് പ്രദര്‍ശിപ്പിച്ചിരിക്കണമെന്നാണ് നിര്‍ദേശം. പ്രാദേശിക മുനിസിപ്പാലിറ്റികളെയെല്ലാം ഇക്കാര്യം തദ്ദേശ വകുപ്പ് അറിയിച്ചു. വിലയില് മാറ്റം വരുന്നത് ഉടന് പ്രദര്‍ശിപ്പിക്കാവുന്ന രീതിയില് ഇലക്‌ട്രോണിക് […]\nടൂറിസം വികസനം ലക്ഷ്യമിട്ട് സൗദിയില് വാണിജ്യ ഹെലികോപ്ടര് സര്‍വീസ്\nദമ്മാം: ടൂറിസം മേഖലകളെ ബന്ധിപ്പിച്ച് ഹെലികോപ്ടര് സര്‍വീസിന് തുടക്കം. രാജ്യത്തെ ആഡംബര ടൂറിസത്തിന്റെ സാധ്യത പ്രയോജനപ്പെടുത്താന് ലക്ഷ്യമിട്ടാണ് പുതിയ പദ്ധതി. യാത്രാ വിമാനത്തിന്റെ സ്വഭാവത്തില് കൂടുതല് സര്‍വീസുകള് ഉടന് ആരംഭിക്കും. രാജ്യത്തെ പ്രധാന നഗരങ്ങളെയും ടൂറിസ്റ്റ് കേന്ദ്രങ്ങളെയും ബന്ധിപ്പിച്ചാണ് സേവനം. സൗദി പബ്ലിക് ഇന്‍വെസ്റ്റ്‌മെന്റ് ഫണ്ടാണ് പദ്ധതി നടപ്പിലാക്കുന്നത്. 151 ബില്യണ് ഡോളാറാണ് പ്രാരംഭ മുതല് മുടക്ക്. ടൂറിസ്റ്റുകള്‍ക്ക് നഗരങ്ങളില് നിന്ന് മറ്റ് നഗരങ്ങളിലേക്ക് എളുപ്പം എത്തിചേരുന്നതിനും ഇത് സഹായിക്കും. പുതിയ പദ്ധതിയിലൂടെ രാജ്യത്തെ ടൂറിസം മേഖലയുടെ […]\nവ്യാജ ഉത്പ്പന്നങ്ങള്‍ക്ക് വ്യാപകപ്രചരണം; 18 സോഷ്യൽമീഡിയ അക്കൗണ്ടുകൾ മരവിപ്പിച്ചു\nറിയാദ്: വ്യാജ ഉത്പന്നങ്ങള് വിപണനം നടത്തുന്നതിന് വ്യാജപ്രചരണം നടത്തിയ നിരവധി സോഷ്യല് മീഡിയ അക്കൗണ്ടുകള്‍ക്ക് പൂട്ടുവീണു. 18 സോഷ്യല്‍മീഡിയാ അക്കൗണ്ടുകളാണ് സൗദി വാണിജ്യമന്ത്രാലയം മരവിപ്പിച്ചത്. സൗന്ദര്യവര്‍ധകവസ്തുക്കള്, അമിതവണ്ണം കുറയ്ക്കുന്നതിനുള്ള ഉത്പന്നങ്ങള് എന്നിവ വിപണനം നടത്തിയവര്‍ക്കെതിരേ നടപടി സ്വീകരിക്കുമെന്നും മന്ത്രാലയം അറിയിച്ചു. ജനുവരിയില് എട്ടും ഫെബ്രുവരിയില് പത്തും സോഷ്യല്‍മീഡിയ അക്കൗണ്ടുകളാണ് വാണിജ്യമന്ത്രാലയം മരവിപ്പിച്ചത്. മൂന്നു ലക്ഷത്തിലധികം ഫോളോവേഴ്സ് ഉള്ള അക്കൗണ്ടുകളുടെ പ്രവര്‍ത്തനമാണ് മരവിപ്പിച്ചത്. ഊദ്, സുഗന്ധദ്രവ്യങ്ങള്, സൗന്ദര്യവര്‍ധകവസ്തുക്കള്, അമിതവണ്ണം കുറയ്ക്കുന്നതിനുള്ള വിവിധതരം ഉത്പന്നങ്ങള് എന്നിവയാണ് സാമൂഹികമാധ്യമങ്ങള് വഴി ഉപഭോക്താക്കളെ […]\nവിമാന യാത്രക്കാരുടെ എണ്ണത്തില് റെക്കോര്‍ഡ് വര്‍ദ്ധന;ഏറ്റവും കൂടുതല് പേര് സഞ്ചരിച്ചത് ജിദ്ദ അന്താരാഷ്ട്ര വിമാനത്താവളം വഴി\nജിദ്ദ: സൗദിയില് വിമാനയാത്രക്കാരുടെ എണ്ണത്തില് റെക്കോര്‍ഡ് വര്‍ദ്ധനവ്. ജിദ്ദ അന്താരാഷ്ട്ര വിമാനത്താവളം വഴിയാണ് ഏറ്റവും കൂടുതല് പേര് സഞ്ചരിച്ചത്.മുന് വര്‍ഷത്തെ അപേക്ഷിച്ചു എട്ടു ശതമാനം വര്‍ദ്ധനവാണ് യാത്രക്കാരുടെ എണ്ണത്തിലുണ്ടായിരിക്കുന്നത്.ജനറല് സിവില് ഏവിയേഷന് അതോറിറ്റിയാണ് പുതിയ കണക്കുകള് പുറത്തുവിട്ടത്. 2018 ല് മാത്രം 9,98,60,000 പേരായിരുന്നു സൗദിയില് വിമാനയാത്രക്കാര്. ആഭ്യന്തര, അന്താരാഷ്ട്ര വിമാനത്താവളങ്ങള് വഴി 7,71,828 വിമാന സര്‍വീസുകള് മുഖേനയാണ് ഇത്രയും പേര് യാത്ര ചെയ്തത്. 7,41,893 വിമാനസര്‍വീസുകളിലായി 9,73,00,000 അന്താരാഷ്ട്ര യാത്രക്കാരും 29,935 ആഭ്യന്തര സര്‍വീസുകളിലായി 26 […]\nഹജ്ജ് – ഉംറ തീര്‍ത്ഥാടനത്തിനിടെ വഴിതെറ്റുന്നവര്‍ക്ക് സഹായകവുമായി 24 മണിക്കൂര് കമ്പനി\nമക്ക: മക്കയിലും മദീനയിലും വഴി തെറ്റുന്ന ഹജ്ജ്ഉംറ തീര്‍ത്ഥാടകരെ താമസ സ്ഥലങ്ങളില് എത്തിക്കുന്നതിന് പ്രത്യേകം കമ്പനികളെ ചുമതലപെടുത്തുന്നു. ഇരുപത്തി നാല് മണിക്കൂറും ഇവരുടെ സേവനം ലഭ്യമാവും. ഹജ്ജ്, ഉംറ മന്ത്രാലയത്തിനു കീഴില് ആണ് പദ്ധതി. വീഴ്ച്ച വരുത്തുന്ന സര്‍വീസ് കമ്പനികള്‍ക്കെതിരെ ശക്തമായ നിയമ നടപടിയുമുണ്ടാകും. മക്കയിലും മദീനയിലും ആദ്യമായി എത്തുന്ന തീര്‍ത്ഥാടകര് വഴിതെറ്റി പ്രയാസപ്പെടുന്നത് സ്ഥിരം കാഴ്ചയാണ്. ഇത്തരം പ്രശ്‌നങ്ങള് ഒഴിവാക്കാന് ഈ സംവിധാനം ഏറെ പ്രയോജനകരമാണെന്ന് അധികൃതര് പറയുന്നു. വഴിതെറ്റുന്ന ഇത്തരം തീര്‍ത്ഥാടകരെ താമസ സ്ഥലത്ത് […]\nറിയാദില് ബസ്സിന് തീപിടിച്ചു; ആര്‍ക്കും പരിക്കില്ല\nറിയാദ്: റിയാദില് യാത്രാ ബസ്സിന് തീപിടിച്ചു. ബസ്സില് നിന്നും പുക ഉയര്‍ന്നതോടെ യാത്രക്കാരെ മാറ്റിയതിനാല് ആളപായം ഉണ്ടായില്ല. സൗദി പബ്ലിക് ട്രാന്‍സ്‌പോര്‍ട്ട് കമ്പനി അഥവാ സാപ്ത്‌കോയുടെ ബസ്സിലാണ് അപകടം ഉണ്ടായത്. ഇന്നലെ ഉച്ചയോടെ റിയാദിലെ ചേംബര് ഓഫ് കൊമേഴ്‌സ് ആസ്ഥാനത്തിന് മുന്നിലാണ് സംഭവം. സഞ്ചരിക്കുകയായിരുന്ന ബസ്സില് നിന്നും പുക ഉയര്‍ന്നതോടെ ഡ്രൈവര് ബസ് നിര്‍ത്തി. യാത്രക്കാരെ മാറ്റിയതിന് പിന്നാലെ ബസിനെ ശബ്ദത്തോടെ തീ വിഴുങ്ങി. സിവില് ഡിഫന്‍സ് എത്തിയാണ് തീയണച്ചത്. അപകട കാരണം വ്യക്തമല്ല.\nസൗദിയില് കനത്തമഴ തുടരുന്നു: 36 മരണം\nറിയാദ്: സൗദിയിലെ തുറൈഫില് കനത്ത മഴ തുടരുന്നു. ശീതകാലാവസ്ഥ തുടരുന്നതിനിടെ കഴിഞ്ഞ രണ്ട് ദിവസമായി അന്തരീക്ഷതാപം ഉയര്‍ന്നിരുന്നു. എന്നാല് വ്യാഴാഴ്ച രാത്രി മുതലാണ് അപ്രതീക്ഷിതമായി കാലാവസ്ഥയില് മാറ്റം തുടങ്ങിയത്. വ്യാഴാഴ്ച ഇടവിട്ട് പെയ്ത മഴ വെള്ളിയാഴ്ച വൈകുന്നേരമായതോടെ ശക്തിപ്രാപിച്ചു. വൈകുന്നേരം ഒരു മണിക്കൂര് നീണ്ടുനിന്ന കനത്ത മഴയില് റോഡുകള് നിറഞ്ഞുകവിഞ്ഞു. അണ്ടര്‍പാസേജുകളില് വെള്ളം നിറഞ്ഞതോടെ റോഡ് ഗതാഗതവും താറുമാറായി. മഴയും ശീതകാറ്റും തുടരാന് സാധ്യതയുളളതിനാല് ജാഗ്രതപാലിക്കണമെന്ന് കാലാവസ്ഥാ നിരീക്ഷണ അതോറിറ്റി അറിയിച്ചു. സൗദിയിലെ മുഴുവന് പ്രവിശ്യകളിലും ഈ […]\nPage 1 of 124123456… 124 Next\n7 mins ago Politics News


നിങ്ങൾക്ക് ഉപയോഗം അറിയാൻ ഇടയില്ലാത്ത 10 കാര്യങ്ങൾ...!! - Creator Pen\nനിങ്ങൾക്ക് ഉപയോഗം അറിയാൻ ഇടയില്ലാത്ത 10 കാര്യങ്ങൾ…!!\nനിങ്ങൾക്ക് ഉപയോഗം അറിയാൻ ഇടയില്ലാത്ത 10 കാര്യങ്ങൾ...!!\nനിങ്ങൾക്ക് ഉപയോഗം അറിയാൻ ഇടയില്ലാത്ത 10 കാര്യങ്ങൾ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nനമ്മുടെ ചുറ്റും ഒരുപാട് കാര്യങ്ങളുണ്ട്. എങ്കിലും, അതെല്ലാം നമ്മൾ ശ്രദ്ധിച്ചിട്ടുണ്ടാവണം, അല്ലെങ്കിൽ അതിന്റെയെല്ലാം ഉപയോഗങ്ങൾ നമ്മൾ അറിഞ്ഞിരിക്കണം എന്നുണ്ടോ…? ഉദാഹരണത്തിന്, നമ്മൾ ഉപയോഗിക്കുന്ന ഒരു റ്റൂത്പേസ്റ്റ് കവറിൽ ഉള്ള മാർക്കിങ് എന്തിനെ സൂചിപ്പിക്കുന്നു? അതുമല്ലെങ്കിൽ എസ്കലേറ്ററിന്റെ വശങ്ങളിൽ ബ്രഷുകൾ എന്തിനാണ്? ഈ കാര്യങ്ങളൊക്കെ നിങ്ങൾക്കറിയാമോ? എങ്കിലിതാ നിങ്ങളുടെ മുന്നിൽ ഇങ്ങനെയുള്ള കാര്യങ്ങൾ പരിചയപ്പെടുത്തുകയാണ്.\nനിങ്ങളുടെ വീട്ടിൽ മൈദ ഉണ്ടോ…? എങ്കിൽ കാണാം നിങ്ങൾക്കറിയാത്ത മൈദയുടെ7ഉപയോഗങ്ങൾ…!!\nവാഷ് ബെയ്സൻ വൃത്തിയാക്കാൻ എളുപ്പവഴി…!!


നിപ ബാധിച്ച് മരിച്ച പന്ത്രണ്ടുകാരന്റെ മൃതദേഹം സംസ്കരിച്ചു – malayalam daily\nനിപ ബാധിച്ച് മരിച്ച പന്ത്രണ്ടുകാരന്റെ മൃതദേഹം സംസ്കരിച്ചു\nകോഴിക്കോട്: നിപ ബാധിച്ച് മരിച്ച കോഴിക്കോട് ചാത്തമംഗലം ചൂലൂർ സ്വദേശിയായ പന്ത്രണ്ടുകാരന്റെ മൃതദേഹം സംസ്കരിച്ചു. മൃതദേഹം കോഴിക്കോട് കണ്ണംപറമ്പ് ജുമാമസ്ജിദ് ഖബർസ്ഥാനിലാണ് സംസ്കരിച്ചത്. 12 മണിയോടെ എത്തിച്ച മൃതദേഹം പ്രോട്ടോകോൾ പാലിച്ച് ആരോഗ്യവകുപ്പ് ജീവനക്കാരുടെയും കോഴിക്കോട് കോർപറേഷൻ ആരോഗ്യവിഭാഗം ജീവനക്കാരുടെയും മേൽനോട്ടത്തിലാണ് സംസ്കരിച്ചത്.\nസ്വകാര്യ ആശുപത്രിയില് ചികിത്സയില് കഴിയവെ ഇന്ന് പുലര്‍ച്ചെ അഞ്ച് മണിക്കാണ് കുട്ടി മരിച്ചത്. കുട്ടിക്ക് നിപ സ്ഥിരീകരിച്ചുകൊണ്ടു ഇന്നലെ രാത്രി വൈകിയാണ് പൂണെ നാഷണൽ ഇന്സ്ടിട്യൂട്ട് ഓഫ് വൈറോളജിയിൽനിന്നു ആരോഗ്യവകുപ്പിന് വിവരം ലഭിച്ചത്. പ്ലാസ്മ, സിഎസ്എഫ്, സെറം എന്നീ മൂന്ന് സാമ്പിളുകളുകളും പോസിറ്റീവ് ആണെന്ന് ആരോഗ്യമന്ത്രി വീണ ജോര്‍ജ് അറിയിച്ചു.\nകോഴിക്കോട്, മലപ്പുറം, കണ്ണൂർ ജില്ലകളിൽ ആരോഗ്യവകുപ്പ് അതീവ ജാഗ്രത പ്രഖ്യാപിച്ചു. ഞായറാഴ്ച രാവിലെ മരിച്ച 12 വയസ്സുകാരന്റെ കുടുംബത്തിലെയും പ്രദേശത്തെയും മറ്റു മരണങ്ങൾ അടക്കം ആരോഗ്യവകുപ്പ് പരിശോധിക്കും\nചികില്‍സയ്ക്കാവശ്യമായ മരുന്നുകള് സ്റ്റോക്കുണ്ട്. ഏഴു ദിവസത്തിനുള്ളിൽ ഓസ്ട്രേലിയയിൽനിന്നു കൂടുതൽ മരുന്ന് എത്തിക്കുമെന്ന് ഐസിഎംആർ ഉറപ്പു നൽകിയിട്ടുണ്ട്. നിരീക്ഷണ പട്ടികയിൽ ഉള്ളവവരുടെ സ്രവസാംപിൾ പരിശോധന വേഗത്തിൽ പൂർത്തിയാക്കാനായി പുണെ വൈറോളജി ഇൻസ്റ്റിറ്റ്യൂട്ടിന്റെ മേൽനോട്ടത്തിൽ കോഴിക്കോട് മെഡിക്കൽ കോളജിൽ പ്രാഥമിക പരിശോധന കേന്ദ്രം ഒരുക്കുന്നുണ്ട്. \nകുട്ടിയുടെ സമ്പർക്കപട്ടികയിൽ ഉൾപ്പെട്ട 188 പേരിൽ 136 പേർ ആരോഗ്യ പ്രവർത്തകരാണ്. 100 പേർ മെഡിക്കൽ കോളജിലും 36 പേർ അവസാനം ചികിത്സ തേടിയ സ്വകാര്യ ആശുപത്രിയിലും ഉള്ളവരാണ്. രണ്ട് ആരോഗ്യ പ്രവർത്തകർക്ക് രോഗലക്ഷണങ്ങളുണ്ട്. ഇവരെ ചികിത്സയ്ക്കായി മാറ്റി. കുട്ടിയുടെ വീട് ഉൾപ്പെടുന്ന സ്ഥലം മുതലുള്ള മൂന്നു കിലോമീറ്റർ ചുറ്റളവിൽ കണ്ടെയിൻമെന്റ് സോൺ പ്രഖ്യാപിച്ചു. നിപ പ്രതിരോധ പ്രവർത്തനങ്ങൾ വിലയിരുത്തിയ ശേഷം മാധ്യമങ്ങളോടു സംസാരിക്കുകയായിരുന്നു മന്ത്രി\n2018ൽ പേരാമ്പ്ര മണ്ഡലത്തിലെ ചങ്ങരോത്ത് പഞ്ചായത്തിലെ പന്തിരിക്കരയിലാണ് സംസ്ഥാനത്ത് ആദ്യമായി നിപ വൈറസ് ബാധ കണ്ടെത്തിയത്. പിന്നീട് കോഴിക്കോടിന് പുറത്ത് മലപ്പുറം ജില്ലയിലടക്കം രോഗബാധ സ്ഥിരീകരിക്കുകയും ചെയ്തു. കോഴിക്കോട് മെഡിക്കൽ കോളേജിൽ നിന്ന് രോഗം പകർന്നതായും കണ്ടെത്തിയിരുന്നു. 17 പേരാണ് അന്ന് നിപ ബാധിച്ച് മരിച്ചത്.\nരാജ്യത്ത് ചികിത്സയിൽ ഉള്ള 4,05,681 കോവിഡ് രോഗികളിൽ 2,46,989 പേരും കേരളത്തിൽ\nജാതിവിരുദ്ധ സമരത്തിൽ ബുദ്ധ ദർശനം ഇന്നും പ്രസക്തമാണ് : മന്ത്രി കെ.രാധാകൃഷ്ണൻ


സംഘപരിവാര ശക്തികള്‍ക്കെതിരേ ഒറ്റക്കെട്ടായി രംഗത്തിറങ്ങണം: എ എം നസീര്\nFri Feb 22 2019 13:31:03 GMT+0530 (IST)\nമണ്ണഞ്ചേരി: രാജ്യത്തിന്റെ സമസ്ത മേഖലകളില് സ്വാധീനം ഉറപ്പിക്കാന് ശ്രമിക്കുന്ന സംഘ്പരിവാര ശക്തികള്‍ക്കെതിരെ ഒറ്റക്കെട്ടായി പ്രവര്‍ത്തിക്കാന് ജനാധിപത്യ ശക്തികള് തയാറാകണമെന്ന് മുസ്‌ലിംലീഗ് ജില്ലാ പ്രസിഡന്റ് എ എം നസീര്.\nമുസ്‌ലിംലീഗ് മണ്ണഞ്ചേരി പഞ്ചായത്ത് കമ്മിറ്റി സംഘടിപ്പിച്ച പൊതു സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. രാജ്യത്തെ രാഷ്ട്രീയ സാഹചര്യം മനസിലാക്കി നിലപാട് സ്വീകരിക്കാന് സിപിഎം തയാറാകണമെന്നും അദ്ദേഹം പറഞ്ഞു.\nമുസ്‌ലിംലീഗ് പഞ്ചായത്ത് കമ്മിറ്റി പ്രസിഡന്റ് പി. എസ് സുനീര് രാജ അധ്യക്ഷത വഹിച്ചു. യൂത്ത്‌ലീഗ് സംസ്ഥാന സെക്രട്ടറി പി പി അന്‍വര്‍സാദത്ത് മുഖ്യപ്രഭാഷണം നടത്തി.\nമുസ്‌ലിംലീഗ് ജില്ലാ സെക്രട്ടറി ബി. എ ഗഫൂര് പാര്‍ട്ടിയിലേക്ക് പുതുതായി കടുന്നുവന്നവര്‍ക്ക് മെമ്പര്‍ഷിപ്പ് നല്‍കി. എംഎസ്എഫ് നിയോജക മണ്ഡലം പ്രസിഡന്റ് സിറാജ് ചിയാംവെളി ഖിറാഅത്ത് നിര്‍വ്വഹിച്ചു.\nമുസ്‌ലിംലീഗ് പഞ്ചായത്ത് കമ്മിറ്റി ജനറല് സെക്രട്ടറി നസീര് മണ്ണഞ്ചേരി , വൈസ് പ്രസിഡന്റ് റഫീഖ് നെല്ലിക്കല് , മുന് ജില്ലാ വൈസ് പ്രസിഡന്റ് എം എ അബൂബക്കര് കുഞ്ഞാശാന്, നിയോജക മണ്ഡലം പ്രസിഡന്റ് എസ്. മുഹമ്മദ് സ്വാലിഹ്, ജനറല് സെക്രട്ടറി വാഴയില് അബ്ദുല്ല, ജില്ലാ കൗണ്‍സില് അംഗം വി എം ഷൗക്കത്ത്, ദളിത് ലീഗ് ജില്ലാ ജനറല് സെക്രട്ടറി കെ. ജി മോഹനന്, മുസ്‌ലിംലീഗ് മണ്ഡലം വൈസ് പ്രസിഡന്റ് റ്റി. എച്ച് നാസര്, വി പി മുഹമ്മദ് മേത്തര്, തന്‍സില് ആര്യാട്, ഷെഫീഖ് മണ്ണഞ്ചേരി, ഹിലാലുദ്ദീന്, താജുദ്ദീന്, മുഹമ്മദ് കുഞ്ഞാശാന്, മുഹമ്മദ് സാലിഹ്, സല്‍മാന് ആശാന് സംസാരിച്ചു.


Prithviraj, Mumbai Police, Casanova, Roshan Andrews, പൃഥ്വിരാജ്, മുംബൈ പൊലീസ്, കാസനോവ, റോഷന് ആന്‍ഡ്രൂസ്, മോഹന്‍ലാല് - Malayalam Filmibeat\nപൃഥ്വിയ്ക്ക് വീണ്ടും കാസനോവ പാര\n| Published: Tuesday, January 31, 2012, 10:34 [IST]\nമോഹന്‍ലാലിന്റെ കാസനോവ വീണ്ടും പൃഥ്വിരാജിന് പാരയാവുന്നു. പൃഥ്വിയെ നായകനാക്കി സംവിധായകന് റോഷന് ആന്‍ഡ്രൂസ് ഒരു വര്‍ഷം മുമ്പെ അനൗണ്‍സ് ചെയ്ത മുംബൈ പൊലീസിന്റെ വര്‍ക്കുകള് തുടങ്ങുന്നത് അനന്തമായി വൈകിച്ചത് കാസനോവയുടെ ഷൂട്ടിങായിരുന്നു.\nഒടുവില് കാസനോവ തിയറ്ററുകളിലെത്തിയതോടെ മുംബൈ പൊലീസിന് ശാപമോക്ഷം കിട്ടുമെന്ന് തന്നെ എല്ലാവരും കരുതി. എന്നാല് കാസനോവ പാര മുംബൈ പൊലീസിനെ ഉടനെയൊന്നും വിട്ടൊഴിയില്ലെന്നാണ് ഇപ്പോള് ലഭിയ്ക്കുന്ന സൂചനകള്.\nബോളിവുഡിലെ സൂപ്പര്‍താരത്തിനെ നായകനാക്കി കാസനോവ ഹിന്ദിയിലൊരുക്കാനുള്ള ആലോചനകളിലാണ് റോഷന്. ഈ പ്രൊജക്ടിന്റെ ലൊക്കേഷന് നോക്കാനും മറ്റുമായി ഫെബ്രുവരിയില് റോഷന് വിദേശരാജ്യങ്ങളിലേക്ക് പോകുമെന്നും റിപ്പോര്‍ട്ടുകളുണ്ട്. പ്രൊജക്ട് ആരംഭിച്ചാല് മുംബൈ പൊലീസ് വീണ്ടും വൈകുമെന്ന് ഉറപ്പാണ്.\nമുംബൈ പൊലീസ് വൈകുന്നതിനെ ചൊല്ലി നേരത്തെ പൃഥ്വിയും റോഷനും ചെറിയ തര്‍ക്കം നിലനിന്നിരുന്നു. പൃഥ്വി പ്രൊജക്ട് ഉപേക്ഷിച്ചുവെന്നും അതല്ല പൃഥ്വിയെ പുറത്താക്കിയതാണെന്നുമുള്ള തരത്തില് വാര്‍ത്തകളും ഇതിനിടെ പുറത്തുവന്നു. ഇക്കാര്യത്തില് പൃഥ്വിയും റോഷനും തങ്ങളുടെ ഭാഗം ന്യായീകരിച്ച് രംഗത്തെത്തിയതാണ് ഇവര്‍ക്കിടയിലെ അകല്‍ച്ച വെളിവാക്കിയത്.\nകാസനോവ തിയറ്ററുകളിലെത്തുന്നതിന് തൊട്ടുമുമ്പ് പൃഥ്വിയെ നായകനാക്കി മുംബൈ പൊലീസ് ഉടന് തുടങ്ങുമെന്ന് റോഷന് ആന്‍ഡ്രൂസ് പ്രഖ്യാപിച്ചതോടെ പിണക്കം മാറിയെന്നാണ് ഏവരുംകരുതിയത്. എന്നാല് റോഷന് വീണ്ടും കാസനോവയ്ക്ക് പിന്നാലെ പോയാല് മുംബൈ പൊലീസ് കടലാസില് തന്നെ വിശ്രമിയ്ക്കുമെന്ന കാര്യമുറപ്പാണ്.\nRead more about: mumbai police prithviraj casanova roshan andrews പൃഥ്വിരാജ് മുംബൈ പൊലീസ് കാസനോവ റോഷന് ആന്‍ഡ്രൂസ് മോഹന്‍ലാല്\nPrithviraj Mumbai police hits new road block over Casanova bollywood remake. The Hindi version will be directed by Rosshan himself and is expected to haveatop Bollywood hero in the lead.\nStory first published: Tuesday, January 31, 2012, 10:34 [IST]


നീലേശ്വരം ഗവണ്‍മെന്റ് ഹയര് സെക്കന്‍ഡറി സ്‌കൂളിലെ പരീക്ഷാ ആള്‍മാറാട്ടം; പ്രതികളെ പിടികൂടാതെ പൊലീസ്\nകോഴിക്കോട് നീലേശ്വരം ഗവണ്‍മെന്റ് ഹയര് സെക്കന്‍ഡറി സ്‌കൂളിലെ പരീക്ഷാ ആള്‍മാറാട്ടം നടന്ന് രണ്ട് മാസമായിട്ടും പ്രതികളെ പിടികൂടാതെ പൊലീസ്. ഭരണകക്ഷി അധ്യാപക സംഘടനയുമായുള്ള ബന്ധമാണ് ഇവരുടെ അറസ്റ്റ് വൈകാന് കാരണം എന്ന ആരോപണം ശക്തിപ്പെടുകയാണ്. മേയ് 13-നാണ് മുക്കം പൊലീസ് അധ്യാപകര്‍ക്ക് എതിരെ ക്രിമിനല് കേസെടുത്തത് .\nമേയ് 10നാണ് പരീക്ഷാ ആള്‍മാറാട്ടത്തില് നീലേശ്വരം സ്‌കൂളിലെ രണ്ട് അധ്യാപകരെയും ,ചേന്ദമംഗല്ലൂര് ഹയര് സെക്കന്‍ഡറി സ്‌ക്കൂളിലെ ഒരു അധ്യാപകനെയും സസ്‌പെന്റ് ചെയ്ത് ഉത്തരവിറക്കിയത്. പരീക്ഷാ ചീഫ് സൂപ്രണ്ടും നീലേശ്വരം ഗവണ് ഹയര് സെക്കന്‍ഡറി സ്‌കൂളിലെ പ്രിന്‍സിപ്പലുമായ കെ റസിയ, ഇതേ സ്‌കൂളിലെ അധ്യാപകനും അഡീഷണല് ഡെപ്യൂട്ടി ചീഫുമായ നിഷാദ് വി മുഹമ്മദ്, പരീക്ഷാ ഡെപ്യൂട്ടി ചീഫും ചേന്ദമംഗലൂര് ഹയര് സെക്കന്‍ഡറി സ്‌കൂളിലെ അധ്യാപകനുമായ പികെ ഫൈസല് എന്നിവരുടെ പേരില് മേയ് 13-ന് മുക്കം പൊലീസ് ക്രിമിനല് കേസെടുക്കുകയും ചെയ്തു. ഇതില് ചേതമംഗല്ലൂര് സ്‌കൂളിലെ അധ്യാപകന് കഴിഞ്ഞ മാസം പൊലീസില് കീഴടങ്ങി. എന്നാല് സംഭവം നടന്ന് രണ്ട് മാസമായിട്ടും ഒളിവിലുള്ള ഒന്നും, രണ്ടും പ്രതികളെ പിടികൂടാന് പൊലീസിനായിട്ടില്ല. ഇതു സംബന്ധിച്ച് കേസ് അന്വേഷിക്കുന്ന ഉദ്യോഗസ്ഥനോട് വിവരങ്ങള് ആരാഞ്ഞപ്പോള് കൃത്യമായ മറുപടി നല്‍കാന് ഉദ്യോഗസ്ഥന് തയ്യാറായില്ല.\nഎന്നാല് ഭരണകക്ഷി അധ്യാപക സംഘടനയുമായുള്ള ബന്ധമാണ് ഇവരുടെ അറസ്റ്റ് വൈകാന് കാരണം എന്നാണ് ആരോപണം. ഇരുവരും സ്വന്തം വീടുകളിലും, ബന്ധുവീടുകളിലുമായാണ് കഴിയുന്നത്. ഇത് പൊലീസിന് വ്യകതമായി അറിയുകയും ചെയ്യാം. പക്ഷേ അന്വേഷണ ഉദ്യേഗസ്ഥര്‍ക്കുമേലുള്ള സമ്മര്‍ദമാണ് ഇരുവരുടെയും അറസ്റ്റ് വൈകാന് കാരണം.\nRead more on: 10 exam issue\nഅധ്യാപകന് ആള്‍മാറാട്ടം നടത്തി പരീക്ഷ എഴുതിയ സംഭവം; ഒളിവില് പോയ അധ്യാപകര്‍ക്കായി പൊലീസ് ലുക്ക് ഔട്ട് നോട്ടീസ് പുറത്തിറക്കി


Monday, December 06, 2021 18:24:40 PM\nസ്വന്തം ലേഖകൻ: അടുത്ത വര്‍ഷം ഖത്തറില് നടക്കുന്ന ഫിഫ ലോകകപ്പിന്റെ പ്രധാന വേദികളിലൊന്നായ അല് തുമാമ സ്റ്റേഡിയത്തിന്റെ ഉദ്ഘാടനം പൊടിപൊടിക്കും. കോവിഡ് കാലമാണെങ്കിലും 40,000 പേര്‍ക്ക് ഇരിക്കാവുന്ന സ്റ്റേഡിയത്തില് മുഴുവന് ശേഷിയിലും കാണികളെ പ്രവേശിപ്പിച്ചായിരിക്കും ഉദ്ഘാടനം.\nരാജ്യത്തെ ഏറ്റവും വലിയ പ്രാദേശിക ഫുട്‌ബോള് മേളയായ അമീര് കപ്പ് ഫൈനല് മല്‍സരത്തിന് വേദിയൊരുക്കിക്കൊണ്ടാണ് സ്റ്റേഡിയത്തിന്റെ ഉദ്ഘാടനം നടത്തുന്നതെന്ന സവിശേഷതയുമുണ്ട്. നിലവിലെ ചാംപ്യന്മാരായ അല് സദ്ദ് അല് റയ്യാനുമായി ഏറ്റുമുട്ടുന്ന 49-ാമത് അമീര് കപ്പ് ഫൈനല് മല്‍സരം കാണാന് വിദേശികള് അടക്കം നിരവധി പേര് എത്തിച്ചേരും.\nഅതേസമയം, പൂര്‍ണമായി വാക്‌സിന് എടുത്തവര്‍ക്കു മാത്രമായിരിക്കും സ്റ്റേഡിയത്തില് പ്രവേശനമെന്ന് ലോകകപ്പിന്റെ പ്രാദേശിക സംഘാടകരായ സുപ്രിം കമ്മിറ്റി ഫോര് ഡെലിവറി ആന്റ് ലെഗസി ഓപറേഷന്‍സ് ഡയരക്ടര് റാശിദ് അല് ഖാത്തിര് അറിയിച്ചു. 12 വയസ്സിന് മുകളിലുള്ളവര് വാക്‌സിന് സ്വീകരിച്ചുവെന്നതിനുള്ള തെളിവ് കാണിക്കണം. 12 വയസ്സിന് താഴെയുള്ളവര് 24 മണിക്കൂറിനകം എടുത്ത റാപ്പിഡ് ആന്റിജന് ടെസ്റ്റിലെ നെഗറ്റീവ് സര്‍ട്ടിഫിക്കറ്റ് ഹാജരാക്കണം.\nസ്റ്റേഡിയത്തിനകത്ത് മുഴുസമയവും മാസ്‌ക്ക് ധരിക്കണമെന്നും അദ്ദേഹം അറിയിച്ചു. ഇഹ്തിറാസ് ആപ്പില് പൂര്‍ണമായി വാക്സിനെടുത്തതായി കാണിച്ചിരിക്കണം. ഒക്ടോബര് ഏഴിനു മുമ്പ് രണ്ടാം ഡോസ് എടുത്തവര്‍ക്ക് മാത്രമായിരിക്കും പ്രവേശനം. 2021 ഒക്ടോബര് 22ന് കൊവിഡ് വന്ന് ഭേദമായി ഒരു വര്‍ഷം പൂര്‍ത്തിയാകാത്തവര്‍ക്കും പ്രവേശനം ലഭിക്കും. കൂടുതല് വിവരങ്ങള് 800 8052 എന്ന നമ്പറില് ലഭിക്കുമെന്ന് സംഘാടകര് അറിയിച്ചു.\n49-ാമത് അമീര് കപ്പ് ഫൈനല് മല്‍സരം കാണുന്നതിന് ടിക്കറ്റ് എടുത്ത കാണികള്‍ക്കുള്ള ഫാന് ഐഡി വിതരണം തുടങ്ങി. മല്‍സരം കാണുന്നതിനൊപ്പം സൗജന്യ മെട്രോ യാത്ര ഉള്‍പ്പെടെയുള്ള സേവനങ്ങള് ലഭ്യമാക്കുന്ന സ്മാര്‍ട്ട് ടെക്‌നോളജി തിരിച്ചറിയല് കാര്‍ഡാണ് ഫാന് ഐഡി. ഈ മാസം 22ന് നടക്കുന്ന ഫൈനല് മല്‍സരത്തിലേക്കുള്ള ഫാന് ഐഡി ഖത്തര് നാഷനല് കണ്‍വെന്‍ഷന് സെന്ററില് (ക്യുഎന്‍സിസി) വച്ചാണ് വിതരണം ചെയ്യുന്നത്.\nടിക്കറ്റെടുത്ത് ഫാന് ഐഡിക്ക് അപേക്ഷ നല്‍കിയവര് ഖത്തര് ഐഡി, സീറ്റ് വൗച്ചര്, ഫാന് ഐഡി സ്ഥിരീകരിച്ചതിനുള്ള അധികൃതരുടെ ഇ-മെയില് അല്ലെങ്കില് എസ്എംഎസ് എന്നിവ സഹിതം രാവിലെ ഏഴ് മണിക്കും രാത്രി 11 മണിക്കും ഇടയില് ക്യുഎന്‍സിസിയില് എത്തിയാല് തിരിച്ചറിയല് കാര്‍ഡ് സ്വന്തമാക്കാം. ഇതാദ്യമായാണ് ഖത്തറില് ഫാന് ഐഡി സമ്പ്രദായം നടപ്പിലാക്കുന്നത്. ഇത് വിജയകരമായാല് മറ്റ് മല്‍സരങ്ങള്‍ക്കും ഇത് പ്രയോജനപ്പെടുത്തും.\nഅല് സദ്ദ്, അല് റയ്യാന് ടീമുകള് കൊമ്പുകോര്‍ക്കുന്ന കലാശപ്പോരാട്ടത്തിനായി അല് തുമാമ സ്റ്റേഡിയത്തില് മുഴുവന് ഒരുക്കങ്ങളും പൂര്‍ത്തിയായതായി സുപ്രിം കമ്മിറ്റി അറിയിച്ചു. അമീരി കപ്പ് ഫൈനലിന് പുറമെ, ഖത്തറില് നടക്കാനിരിക്കുന്ന ഫിഫ അറബ് കപ്പിന്റെ ആറ് മല്‍സരങ്ങളും ഫിഫ ലോകകപ്പിന്റെ എട്ട് മല്‍സരങ്ങളും ഈ സ്റ്റേഡിയത്തിലാണ് നടക്കുക. ലോകകപ്പിന്റെ ക്വാര്‍ട്ടര് ഫൈനല് ഉള്‍പ്പെടെയുള്ള മല്‍സരങ്ങള്‍ക്കാണ് അല് തുമാമ സാക്ഷ്യം വഹിക്കുക.


Expatriate RETURN പ്രവാസികളെ തിരിച്ചെത്തിക്കാന് 12 രാജ്യങ്ങളില് നിന്ന് 64 വിമാനങ്ങള്\nപ്രവാസികളെ തിരിച്ചെത്തിക്കാന് 12 രാജ്യങ്ങളില് നിന്ന് 64 വിമാനങ്ങള്\nപ്രവാസികളെ തിരിച്ചെത്തിക്കാന് 12 രാജ്യങ്ങളില് നിന്നായി 64 വിമാനങ്ങള് ഇന്ത്യയിലെത്തും. രാജ്യം കണ്ടതില് വച്ച് ഏറ്റവും വലിയ തിരിച്ചെത്തിക്കല് നടപടിയാണ് നടക്കുന്നത്. നാലരലക്ഷം പ്രവാസികളെ രണ്ട് ഘട്ടങ്ങളിലായി തിരിച്ചെത്തിക്കാനാണ് നീക്കം. വിമാനസര്‍വീസുകള് വഴിയായും കപ്പലിലും പ്രവാസികളെ തിരിച്ചെത്തിക്കും.\nമെയ് ഏഴാം തിയതി മുതല് 14 വരെയുള്ള ഒന്നാം ഘട്ടത്തില് 12 രാജ്യങ്ങളില് നിന്നുള്ള പ്രവാസികളെയാകും തിരികെ എത്തിക്കുക. 64 വിമാന സര്‍വീസുകളാണ് നടത്തുക. ഗള്‍ഫ് മേഖലയില് നിന്ന് തുടര്‍ച്ചയായി വിമാന സര്‍വീസുകള് ഉണ്ടാകും.\nആദ്യ ദിവസമായി മെയ് ഏഴിന് നാല് വിമാനങ്ങളാണ് കേരളത്തില് എത്തുക. അബുദാബി – കൊച്ചി, ദുബായ് – കോഴിക്കോട്, ദോഹ – കൊച്ചി, റിയാദ് – കൊച്ചി വിമാനങ്ങളാണ് ഏഴിന് കേരളത്തില് എത്തുക. രണ്ടാമത്തെ ദിവസം മനാമയില് നിന്ന് കൊച്ചിയിലേക്ക് വിമാനം എത്തും. മൂന്നാമത്തെ ദിവസം കുവൈറ്റ് – കൊച്ചി, മസ്‌കറ്റ് – കൊച്ചി വിമാനങ്ങള് എത്തും. നാലാം ദിവസം ദോഹ – തിരുവനന്തപുരം, കോലാലമ്പൂര് – കൊച്ചി വിമാനങ്ങള് എത്തും. അഞ്ചാം ദിവസം ദമാം – കൊച്ചി, മനാമ – കോഴിക്കോട്, ദുബായ് – കൊച്ചി വിമാനങ്ങള് എത്തും. ആറാം ദിവസം കോലാലമ്പൂര് – കൊച്ചി, കുവൈറ്റ് – കോഴിക്കോട്, ജിദ്ദ – ഡല്‍ഹി വിമാനങ്ങളും എത്തും.\nകേരളത്തിലേക്ക് വിമാനങ്ങള് എത്തുന്നതിന് സമാനമായി രാജ്യത്തെ വ്യത്യസ്തമായ ഏയര്‍പോര്‍ട്ടുകളിലേക്കും വിമാനങ്ങള് എത്തുന്നുണ്ട്. ചെന്നൈ, മുംബൈ, ഹൈദരാബാദ്, അമ്മദാബാദ്, ബാംഗ്ലൂര് തുടങ്ങിയ സ്ഥലങ്ങളിലേക്കും വിമാന സര്‍വീസുകള് ഉണ്ടാകും.\nഎംബസികളില് രജിസ്റ്റര് ചെയ്തിട്ടുള്ള പ്രവാസികളെ മുന്‍ഗണനാ ക്രമത്തിലാണ് തിരികെ എത്തിക്കുക. ആരോഗ്യ പ്രശ്‌നമുള്ളവര്, ഗര്‍ഭിണികള്, വീസാ കാലാവധി തീര്‍ന്നവര്, ജോലി നഷ്ടപ്പെട്ടവര് അടക്കമുള്ളവരെ ഉള്‍പ്പെടുത്തിയാണ് പട്ടിക തയാറാക്കിയിരിക്കുന്നത്. പട്ടികയില് ഉള്‍പ്പെട്ടിരിക്കുന്നവരെ ഇന്ത്യന് എംബസിയില് നിന്ന് ബന്ധപ്പെടും.\nStory Highlights: coronavirus, Expatriate, Lockdown,\nRead more on: coronavirus | Expatriate | Lockdown


പ്ലീസ്, ഇങ്ങനെ ശാക്തീകരിച്ച് ഞങ്ങളെ രക്ഷിക്കരുത്\nBy അശോക് Sun, 28 Dec 2014\nഅശ്വതി പി. അശ്വിന്\nഡിസംബര് നമുക്ക് എപ്പോഴൊക്കെയോ ഓര്‍മകളുടെ, അനുഭവങ്ങളുടെ അയവിറക്കലുകള് കൂടിയാണല്ലോ. ഓര്‍ക്കാന് ഒരുപാടുണ്ട്, ചിരിയുടെ, ചിന്തയുടെ, വേദനയുടെ, വെറുപ്പിന്റെ, പ്രേമത്തിന്റെ, കാമത്തിന്റെ നിമിഷങ്ങള്, ദിവസങ്ങള്. പക്ഷെ ഞാനിവിടെ പങ്കുവക്കുന്നത് പിന്നിട്ട വര്‍ഷത്തില് എനിക്കുണ്ടായ ചില അന്ധാളിപ്പുകളെ കുറിച്ചാണ്. തെളിച്ച്പറഞ്ഞാല് ഈ കഴിയാറായ വര്‍ഷം ഞാന് പങ്കെടുത്ത (പങ്കെടുക്കേണ്ടി വന്ന) ചില 'അവബോധ ക്ലാസ്സു'കളില് നിന്നുണ്ടായ അന്ധാളിപ്പുകളെ കുറിച്ച്!\nഅറിവും അവബോധവും വേണ്ടതു തന്നെ. അത് ഒരുതരം പരുവപെടുത്തലാണ്. അതു പലരീതികളില് ആകാം. പക്ഷെ എവിടെ തല്‍ക്കാലം 'അവബോധ ക്ലാസ്സ്' എന്നതിലേക്ക് ഞാന് വിഷയം ചുരുക്കുകയാണ്.\nസദ്യയിലെ സാമ്പാര് പോലെ ഇന്ന് നമ്മുടെ, വിദ്യാലയങ്ങളില്, സര്‍ക്കാര്, മത, മതേതര സ്ഥാപനങ്ങളില്, പാര്‍ട്ടി ഓഫീസുകളില്, അയല്‍കൂട്ടങ്ങളില് ഒരിക്കലും ഒഴിവാക്കാനാവാത്ത ഒന്നായി മാറിയിരിക്കുന്നു അവബോധ ക്ലാസുകള്. അവബോധം സ്പൂണില് വിളമ്പുകയും അതു വാങ്ങി വിഴുങ്ങി വിസര്‍ജിക്കുകയും ചെയ്തിട്ടു കാര്യമില്ലെന്നും ആക്ടിവിസം ആണ് വേണ്ടതെന്നും ഉള്ള ആക്ഷേപത്തെ പൂര്‍ണമായി അംഗീകരിക്കുകയോ നിരാകരിക്കുകയോ ചെയ്യുന്നില്ല. Naila Kabeer പറയുന്നത് പോലെ പ്രവൃത്തികള് ഉണ്ടാകുന്നത് ചിന്തകളില് നിന്നാണ്, തിരിച്ചും. ശരിയായ ചിന്തകള് പിറക്കാന്, പങ്കുവയ്ക്കാന്, പ്രാവര്‍ത്തികമാക്കാന് ചില കാര്യങ്ങള് നമ്മള് പറയണം, വീണ്ടും വീണ്ടും പറഞ്ഞു കൊണ്ടേയിരിക്കണം. ഒരുപക്ഷെ ഇത്തരം ക്ലാസ്സുകളുടെ ധര്‍മവും അതുതന്നെയാകണം.\nഎന്നാല് പലപ്പോഴും ഈ ക്ലാസുകള് കൊടുക്കുന്നവര്‍ക്ക് പ്രസ്തുത വിഷയത്തില് വല്യ ബോധം വേണമെന്ന് നിര്‍ബന്ധം ഇല്ലാത്തത് പോലെയാണ്. അതുകൊണ്ടാണല്ലോ കല്യാണവും, കുടുംബവും കുടുംബജീവിതവും (ലൈംഗിക ജീവിതം എന്ന് മാറി വായിക്കാതിരിക്കുക) ഒന്നും ഇല്ലാത്ത പള്ളിയിലെ അച്ചന് 'പ്രീ മാരിറ്റല് കൌണ്‍സിലിംഗ് ' കൊടുക്കുന്നത്. ഓരോ സംഘടനക്കും ഉള്ള രാഷ്ട്രീയമാണ് പലപ്പോഴും അവബോധമായി അവതരിപ്പിക്കപെടുന്നത്. ആയതിനാല് തന്നെ നാം ഒരേ വിഷയത്തില് പല രീതിയില് പല രാഷ്ടീയങ്ങളാല് അവബോധപെട്ടുകൊണ്ടിരിക്കുകയാണ്. അതില് കൊള്ളേണ്ടത് കൊള്ളുകയും തള്ളേണ്ടത് തള്ളുകയും വേണം. ഇവിടെയാണ് ആര്, എന്ത്, എവിടെ, ആരോട്, എങ്ങനെ തുടങ്ങിയ ചോദ്യങ്ങള് വളരെ പ്രസക്തമാകുന്നത്.\nകഴിഞ്ഞ വര്‍ഷം ഞാന് പങ്കെടുത്ത പല അവബോധ ക്ലാസുകളുടെയും പശ്ചാത്തലം നിര്‍ഭയയും TCS-ലെ പെണ്‍കുട്ടിയും ഉത്തരാഖണ്ഡിലെ സഹോദരിമാരും EFLU-വിലെ വിദ്യാര്‍ഥിനിയും ഒക്കെ ആയിരുന്നു. ഇതില് രണ്ടു വ്യത്യസ്ത സ്ഥാപനങ്ങളുടെ സംഘാടനത്തില് നടത്തപ്പെട്ട 'സ്ത്രീശാക്തീകരണ അവബോധ അസംബന്ധ'ങ്ങളെ കുറിച്ചും തുടര്‍ന്നുള്ള അന്ധാളിപ്പിനെയും കുറിച്ചും പറഞ്ഞു കൊള്ളട്ടെ.\nപരിപാടിയില് ഒരെണ്ണം നടക്കുന്നത് ഇന്ത്യയിലെ എണ്ണം പറഞ്ഞ ഒരു ഉന്നത വിദ്യാഭ്യാസ സ്ഥാപനത്തില്. മറ്റൊന്ന് മധ്യ കേരളത്തിലെ ഒരു ജില്ലയുടെ ഒരു സോണിലെ റസിഡന്‍ഷ്യല് അസോസിയേഷനുകളുടെ കൂട്ടായ്മയുടെ സംഘാടനത്തിലും (സംഗതി നിസാരമല്ല. കമ്മീഷണര് ക്ഷണി ക്കപെട്ട വേദിയാണ് )\nവിഷയം ഒന്നുതന്നെ; 'സ്ത്രീശാക്തീകരണം'. അന്ധാളിപ്പിന്റെ കാരണവും ഒന്ന് തന്നെ. ബോധമില്ലാത്ത രണ്ടു Resourse persons. അവര് അധ്യാപകരും സ്ത്രീകളും ആയിരുന്നു!\nരണ്ടു കൂട്ടര്‍ക്കും വേണ്ടത് തുല്യതയും ശാക്തീകരണവും ഒക്കെത്തന്നെയാണ്. പക്ഷെ അതെങ്ങനെ വേണം എന്നതാണു പ്രശ്‌നം. അവിടെയാണ് അതിന്റെ ഒരിത്!\nഇനിയും ഉണ്ട് സമാനതകള്. രണ്ടുപേരും വളരെ അപകടകരമായ രണ്ടു കാര്യങ്ങള് ചെയ്യുന്നു. ഒരാള് ഉന്നത വിദ്യാഭ്യാസ സ്ഥാപനത്തില് ഇപ്പോഴും പഠിപ്പിക്കുന്നു. ഒരോവര്‍ഷവും നൂറിലധികം വിദ്യാര്‍ഥികള്‍ക്ക് പരിശീലനം നല്കി പ്രൊഫഷണലാക്കി പുറത്തു വിടുന്നു. മറ്റെയാള് മധ്യകേരളത്തിലെ വളരെ പ്രശസ്തമായ ഒരു വനിതാ കോളേജില് നിന്നും പ്രധാനാധ്യാപികയായി റിട്ടയര് ചെയ്യുകയും എപ്പോള് കേരളത്തിന്റെ വിവിധ തുറകളില് സ്ത്രീശാക്തീകരണ പരിപാടികളില് വിജയകരമായി (പരിക്കുകളില്ലാതെ തന്നെ!) പങ്കെടുത്തു വരികയും ചെയ്യുന്നു.\nഒന്നുകൂടി പറയട്ടെ, ഇതില് ഒരാള്‍ക്ക് അടിസ്ഥാനപരമായി ഫെമിനിസ്റ്റ് ചിന്താധാരകളെ കുറിച്ചോ സ്ത്രീ, പുരുഷ ബന്ധങ്ങളിലെ സങ്കീര്‍ണതകളെ കുറിച്ചോ ആഴത്തില് പഠിച്ചോ പഠിപ്പിച്ചോ ഉള്ള പരിചയം ഇല്ല. എന്നാല് നമ്മുടെ റിട്ടയേര്‍ഡ് ടീച്ചര് അടിസ്ഥാനപരമായി പഠിച്ചതും പഠിപ്പിച്ചതും ഗണിതശാസ്ത്രമാണെങ്കിലും കുറെയേറെ ബിരുദങ്ങള് ഉണ്ട്. എന്തിനധികം പറയുന്നു, വിമണ് സ്റ്റഡീസില് ആണ് പി.എച്ച്.ഡി (അതിന്റെ ആഴവും അടിത്തറയും ഒന്നും ചോദിക്കരുത് ).\nവിദ്യാഭ്യാസ സ്ഥാപനത്തിലെ അവബോധാഭാസം : അന്ധാളിപ്പ് നമ്പര് - 1\nകലാലയം ഒരു ജനാധിപത്യ വേദിയായതുകൊണ്ടുതന്നെ (ഇപ്പോഴും? എപ്പോഴും? ) ഒരേ വിഷയത്തില് വ്യത്യസ്ത സംഘടനകള് ഒറ്റയ്ക്കും കൂട്ടായും ഒക്കെ അവബോധ പരിപാടികള് സംഘടിപ്പിക്കാറുണ്ട്. ഇവിടെ സംഗതി സംഘടിപ്പിച്ചത് ഒരു വിദ്യാര്‍ഥി സംഘടന (ആര്‍ഷ ഭാരത സംസ്‌കാരവുമായി അഭേദ്യബന്ധമുണ്ടെന്നു അവകാശപെടുന്ന) ആയതിലോ അവര് സ്ത്രീശാക്തീകരണം എന്ന വിഷയം തെരഞ്ഞെടുതതിലോ മുഖ്യ അവബോധക (അത് മറ്റൊരു സംഘടനയുടെ ആര്‍ഷഭരതവുമയി ബന്ധപെട്ടത് തന്നെ) സ്ത്രീയുടെ അപാരമായ ശക്തികളെ കുറിച്ച് (പ്രസവിക്കാനും ക്ഷമിക്കാനും സഹിക്കാനും സ്‌നേഹിക്കാനും പുരുഷനെ നിയന്തിക്കാനും ഉള്ള) പറഞ്ഞതിലോ എനിക്ക് വലിയ അമ്പരപ്പ് തോന്നിയില്ല. പറഞ്ഞത് സ്ത്രീശാക്തീകരണം അല്ലെന്നും 'ആര്‍ഷഭാരത സ്ത്രീവല്‍ക്കരണം' ആണെന്നും, അതാണ് അവരുടെയും ഇതു സംഘടിപ്പിച്ചവരുടെയും പണിയെന്നും മനസിലാക്കാന് വലിയ ബോധമൊന്നും വേണ്ടല്ലോ.\nപക്ഷെ പരിപാടിയിലെ ഹൈലൈറ്റ് അഥവാ അന്ധാളിപ്പിന്റെ ഉറവിടം മറ്റൊന്നാണ്. അത് ആമുഖമായി പറഞ്ഞ നമ്മുടെ അധ്യാപികയുടെ 'ശാക്തീകരണ വെളിപാടുകള്' ആണ്. ഇന്റര്‍നെറ്റ് ബ്രൌസ് ചെയ്തു കണ്ടുപിടിച്ച 'ശാക്തീകരണ നിര്‍വചന'ങ്ങളില് ഏറ്റവും ആപ്റ്റ് ആയത് 'ശരിയായ തീരുമാനം ശരിയായ സമയത്ത് എടുക്കാനുള്ള എബിലിറ്റി' ആണെന്നാണ് ടീച്ചറുടെ പക്ഷം. നമ്മുടെ കുട്ടികള്‍ക്ക് (പെണ്) ഇന്നു വിദ്യാഭ്യാസം ഉണ്ട്, തൊഴിലുണ്ട്. പിന്നെയും എന്തുകൊണ്ട് അവര് ദുര്‍ബലരാകുന്നു അഥവാ Empowered ആകുന്നില്ല? എന്തുകൊണ്ട് നിരന്തരം പീഡിപ്പിക്കപ്പെടുന്നു? പ്രസ്തുത പരിപാടിക്ക് രണ്ടു ദിവസം മുന്‍പ് നടന്ന TCS ഉദ്യോഗാര്‍ഥിയുടെ സംഭവം കോട്ട് ചെയ്തു ടീച്ചര് പറഞ്ഞു. "We should be empowered to take discussion to work. But what is more important is to take the right decision - whether to work at night or not?"! അങ്ങനെ എങ്കില് നിര്‍ഭയ രാത്രിയില് സിനിമ കാണാന് പോയത് (ആണ് സുഹൃത്തിന്റെ കൂടെ പോയതും) തീര്‍ച്ചയായും right decesion right time-ല് എടുക്കാന് പറ്റാത്തത് കൊണ്ടാണ്. മറിച്ച് Empowered ആയിരുന്നെങ്കിലോ? രാവിലെ മാത്രം സിനിമ കാണാന് പോകുമായിരുന്നു! പീഡനത്തില് നിന്നും മരണത്തില് നിന്നും രക്ഷപെടുമായിരുന്നു! കുറ്റം അവളെ ക്രൂരമായി റേപ് ചെയ്തവരുടെയല്ല, സ്ത്രീയെ കച്ചവടവല്‍കരിക്കുന്ന വിപണിയുടെയല്ല, കുടുംബങ്ങളിലെ, സമൂഹത്തിലെ പുരുഷാധിപത്യ മൂല്യങ്ങളുടെയും ശീലങ്ങളുടെയും അല്ല, സ്ത്രീ ശരീരങ്ങളില് വികസന പരീക്ഷണം നടത്തുന്ന സ്റ്റേറ്റിന്‍റെയും അല്ല. അതായത്, പ്രശ്‌നം ശാക്തീകരണം ഇല്ലായ്മയാണ്; അത് മാത്രമാണ്!\nഓര്‍ക്കുക, ഈ അദ്ധ്യാപിക പഠിപ്പിക്കുന്നത്, പരിശീലിപ്പിക്കുന്നത് നൂറോളം മിടുക്കന്മരെയും മിടുക്കികളേയുമാണ്. നാളെയുടെ ശില്പികളെയാണ്. അവര് പ്രതിനിധീകരിക്കുന്നത് ഒരു ഉന്നത വിദ്യാഭ്യാസ സ്ഥാപനത്തെയാണ്. അറിവിന്റെ നിറകുടമാകേണ്ട അധ്യാപകരെയുമാണ്. അപ്പോള് പിന്നെ ഞാന് എങ്ങനെ അമ്പരക്കാതിരിക്കും?\nഅന്ധാളിപ്പ് നമ്പര് -2 : അഥവാ ഒരു അന്ധാളിപ്പ് പരമ്പര\nപശ്ചാത്തലം ലോക വനിതാ ദിനമാണ്. പരിപാടിയുടെ സംഘാടകര് ഒക്കെ നമ്മുടെ ചേച്ചിമാര് ആണ്. കുടുംബശ്രീയിലും റസിഡന്‍ഷ്യല് അസോസിയേഷന്റെ പരിപാടികളിലും ഒക്കെ പങ്കെടുത്തു കുറച്ചൊക്കെ ശാക്തീകരണം വന്നവരാണ്. അതു കുറച്ചുകൂടി ശക്തിപ്പെടാനുണ്ട്. അതുകൊണ്ടുതന്നെ സദസ്സില് നിറയെ ശാക്തീകരിക്കപ്പെടാനുള്ള ചേച്ചിമാരും (ഞാനുള്‍പ്പെടെ) വേദിയില് ഇതിനകം തന്നെ ശാക്തീകരിക്കപെട്ട പുരുഷന്മാരും കുറച്ചു സ്ത്രീകളും ഉണ്ടായിരുന്നു. അവിടെ 'സ്ത്രീ' കുടുംബത്തിലെ സ്ത്രീ ആയിരുന്നു. (അമ്മ, അമ്മമ, അമ്മായിഅമ്മ, മകള്, ഭാര്യ, അനിയത്തി...)\nടീച്ചര് (മുഖ്യ 'അവബോധക' ) തുടക്കത്തിലെ തന്നെ ഇതിലും വലിയ ഓഫര് കിട്ടിയിട്ടും അതൊക്കെ വേണ്ടാന്നു വച്ചു ചേച്ചിമാരുടെ അടുത്തെത്തിയത് എന്തിനാണെന്നു വിശദീകരിച്ചു. കാരണം കുടുംബങ്ങളുടെ കൂട്ടായ്മ അല്ലേ? മാറ്റം തുടങ്ങേണ്ടത് അവിടുന്നു തന്നെയാണ്. ടീച്ചര് ചെറിയ ചോദ്യങ്ങള് ചോദിച്ചുകൊണ്ട് ഉറങ്ങാന് തുടങ്ങിയവരെ ഉണര്‍ത്തി. ജെന്‍ഡര് റിലേഷനുകളെ കുറിച്ചു പറയാന് തുടങ്ങി. നമ്മുടെ അമ്മമാര് ആണ്‍കുട്ടികള്‍ക്കും പെണ്‍കുട്ടികള്‍ക്കും വ്യത്യസ്ത കളിപ്പാട്ടങ്ങളും വസ്ത്രങ്ങളുമൊക്കെ വാങ്ങിക്കൊടുക്കുന്നതിനെ ടീച്ചര് ചോദ്യം ചെയ്തു. (കുറ്റമായി തന്നെ!). ഞാന് ശരിക്കും impressed ആയി. ഇതൊന്നും പോരാത്തതിന് SIMONE DE BEAUVOIR-യുടെ 'Second Sex' എല്ലാ ചേച്ചിമാരും (അമ്മ, അമ്മമ്മ, അമ്മായി, മകള്, ഭാര്യ...) തീര്‍ച്ചയായും വായിക്കണമെന്നും.\nപിന്നെ പെട്ടെന്നാണ് കഥ സീരിയസ് ആയത്. ടീച്ചര് നേരെ വിഷയത്തിലേക്ക് വന്നു. പെണ്‍കുട്ടികളുടെ ശാക്തീകരണം. അവര്‍ക്ക് വിദ്യാഭ്യാസം കൊടുക്കണം. അവരെ തൊഴില് ചെയ്യാന് അനുവദിക്കണം. പിന്നെ ഒരു പ്രശ്‌നം, ചില സാഹചര്യങ്ങളില് തൊഴില് വേണ്ടെന്നു വയ്ക്കണം. കാരണം ടീച്ചറുടെ മകള് അങ്ങനെ വേണ്ട എന്ന് വച്ചതാണ്. ടീച്ചര് കുട്ടിക്ക് ശാക്തീകരണം കൊടുത്തു വളര്‍ത്തിയതാണ്. നല്ല വിദ്യാഭ്യാസം കൊടുത്തു. തരക്കേടില്ലാത്ത ഒരു ജോലിയും കിട്ടി. പക്ഷെ കല്യാണം കഴിച്ചത് (കഴിപ്പിച്ചു) കൊടുത്തത് പുറത്തു സാമാന്യം നല്ല ശമ്പളത്തില് ജോലിചെയ്യുന്ന ഒരു പുരുഷ കേസരിക്കാണ്. കല്യാണം കഴിഞ്ഞവര് ഒരുമിച്ചാണല്ലോ ജീവിക്കേണ്ടത് (അല്ലേ?എന്നെ നോക്കണ്ട!). ടീച്ചറുടെ ഭാഷയില് അതങ്ങനെ തന്നെയാണ്. അപ്പൊ പിന്നെ ഒരാള്‍ക്ക് ജോലി ഉപേക്ഷിക്കേണ്ടി വരും. ഒടുവില് വീണ്ടും ടീച്ചറിന്റെ ശാക്തീകരണ ക്ലാസ്സ്. മകള് ജോലി ഉപേക്ഷിച്ചു ഭര്‍ത്താവിന്റെ കൂടെ പോയി. എന്താ, ഇതാണോ ശാക്തീകരണം എന്നാണോ? ഇതും ആണഡേയ്. കാരണം ടീച്ചര് പറയുന്നത് ആര്‍ക്കാണോ കൂടുതല് ശമ്പളം കിട്ടുന്നത് അവര് ജോലിയില് തുടരണം. അത് ആണെങ്കില് ആണ്, പെണ്ണാണെങ്കില് പെണ്ണ്! (ക്ഷമിക്കുക; അവര് അടിസ്ഥാനപരമായി പഠിച്ചതും പഠിപ്പിച്ചതും ഇപ്പോള് പാടിക്കൊണ്ടിരിക്കുന്നതും കണക്ക് ആണ്! മറന്നോ, ഭൂഗോളത്തിന്റെ സ്പന്ദനം തന്നെ കണക്കിലല്ലേ? (കടപ്പാട്- തിലകന്: ചിത്രം- സ്ഫടികം). എന്ത് ജെന്‍ഡര്? എന്ത് SIMONE DE BEAUVOIR? എന്ത് Second Sex? ഓള് ആര് മാത്തമാറ്റിക്‌സ്!\nഅതുകൊണ്ടൊന്നും ആയില്ല. പിന്നെ നമ്മള് ജീവിതത്തില് പ്രയോഗിക്കേണ്ട (ശാക്തീകരണത്തിന്റെ ഭാഗമായി) ചില important tatics; പച്ചക്ക് പറഞ്ഞാല് ചില കാമവെറിയന്‍മാരുടെ കടി തടയിടാനുള്ള സൂത്രങ്ങള്! ടീച്ചര് പരീക്ഷിച്ചു വിജയിച്ചതാണ്. കഥ കുറച്ചു പഴക്കം ചെന്നതാണ്. ടീച്ചര് കോളേജിലെ പ്രിന്‍സിപ്പല് ആയിരുന്ന സമയം. കൊറേ ലേഡി ടീച്ചേഴ്സ് ഉണ്ട്. പക്ഷേ പ്രസ്തുത ഡിപ്പാര്‍ട്ട്മെന്റില് ഒരൊറ്റ ടോയ്ലറ്റ് മാത്രമേ ഉള്ളു. (ഗവന്മേന്റ്‌റ് കോളേജ് ആണ്. infrastructure constraints ഒക്കെ കാണും). ആകെയുള്ള ഒന്നാണെങ്കില് ഏതോ ഒരു മാഷിന്റെ മുറിയിലും. അയാളാണ് കഥയിലെ വില്ലന്. അയാള്‍ക്ക് 'അസുഖം' നോട്ടമായും ചേഷ്ടയായും അശ്ലീല ചുവയുള്ള പാട്ടായും ഒക്കെ പുറത്തു വരുമത്രേ. അതില് സഹികെട്ട ചിലര് മൂത്രമൊഴിക്കാതെയും മുഖം കഴുകാതെയും ഇരുന്നു. ചിലര് പരസ്പരം പരാതി പറഞ്ഞു . മറ്റു ചിലര് ധീരമായി പ്രിന്‍സിപ്പാലിനോട് (അതായത് നമ്മുടെ ടീച്ചര്) പറഞ്ഞു. എന്തായാലും ടീച്ചര് ഒരു ട്രിക്ക് പ്രയോഗിച്ചു. ടീച്ചര് ഒരു ദിവസം സാറിനോട് പറഞ്ഞുവത്രെ; 'സര്, എല്ലാവരും സാറിനെ കുറിച്ച് വളരെ മോശം അഭിപ്രായമാണ് പറയുന്നത്. പക്ഷേ ഞാന് അതു വിശ്വസിച്ചിട്ടില്ല. എന്നോടു സര് നന്നായിട്ടെ പെരുമാറിയിട്ടുള്ളൂ. തുടര്‍ന്നും അത് തന്നെ പ്രതീക്ഷിക്കുന്നു. അതിനുശേഷവും ടീച്ചര്‍ക്ക് ഒരു കുഴപ്പവും ഉണ്ടായില്ല. സാറിന് ഇമേജ് കീപ് ചെയ്യണ്ടേ? പക്ഷെ അയാള് മോശമാണ് എന്ന് പറഞ്ഞവര്‍ക്കൊക്കെ പിന്നെയും ചില ചില്ലറ പ്രശ്‌നങ്ങള് ഉണ്ടായി പോലും! അപ്പോള് കവി എന്താണ് ഉദ്ദേശിച്ചത് എന്നാണോ? സിമ്പിള്! നിങ്ങളെ ചൂഴ്ന്നു നോക്കുന്ന കണ്ണുകളെ, നിങ്ങളുടെ മുലകളിലേക്ക് നീങ്ങുന്ന കൈകളെ, അസഭ്യം പാടുന്ന ചുണ്ടുകളെ നോക്കി പറയുക- അതൊന്നും അങ്ങനെയല്ല എന്ന് എനിക്കറിയാം എന്ന്; എന്നോട് നിങ്ങള് അങ്ങനെ ചെയ്യില്ലെന്നും നിങ്ങള് വളരെ നല്ലവനാണെന്നും!\nപിന്നെയങ്ങോട്ട് അവബോധം അസംബന്ധ പ്രവാഹമായി. സ്ത്രീകള് രാത്രി തിരിച്ചു പിടിക്കുകയല്ല വേണ്ടതെന്നും ആണുങ്ങളെ കൂടി നമ്മള് രാത്രിയില് നിന്നും തിരിച്ചു വിളിക്കണമെന്നും പറഞ്ഞു. രക്ഷിതാക്കള് പെണ്‍കുട്ടികളെ മാത്രമല്ല ആണ്‍കുട്ടികളെയും ശാസിക്കുകയും ശിക്ഷിക്കുകയും വേണം. ഇതാണ് മോനേ തുല്യത! (ഇവിടെ മോന് gender neutral ആണ്). പിന്നെ നിയമങ്ങള് (protective) പെണ്ണുങ്ങള് വെറുതെ ദുരുപയോഗം ചെയ്യരുതെന്ന അപേക്ഷയും, നമ്മുടെ സ്വന്തം കുടുംബത്തില് പിറന്ന ആണുങ്ങള്‍ക്ക് വേണ്ടി!\nഒന്നു കൂവാന് പോലും കഴിയാതെ സദസ്സു വിട്ടോടിയ എന്റെ അന്ധാളിപ്പ് ഇപ്പോഴും ഈ വര്‍ഷാവസാനവും തീരുന്നില്ല. ഒരുപക്ഷെ കേരളം മുഴുവന് 'അവബോധ ക്ലാസ്' കൊടുത്തുകൊണ്ട് അക്ഷീണം പ്രവര്‍ത്തിക്കുന്ന ടീച്ചറെ (ടീച്ചര്‍മാരെ) നിങ്ങള് പുതുവര്‍ഷത്തില് കണ്ടുമുട്ടും വരെ ഈ അന്ധാളിപ്പ്, ഇനിയും ബോധം മങ്ങിയിട്ടില്ലാത്ത വായനക്കാര്‍ക്ക് ഡെഡിക്കേറ്റ് ചെയ്യുന്നു.\n(ഐ.ഐ.റ്റി മദ്രാസില് ഗവേഷക വിദ്യാര്‍ഥിയാണ് അശ്വതി)


Sweta Bhatt meets Pinarayi Vijayan at Thiruvananthapuram | 'കേരളം ബദൽ', മുഖ്യമന്ത്രിയെ കണ്ട് ശ്വേത ഭട്ട്, സഞ്ജീവ് ഭട്ടിനായുളള പോരാട്ടത്തിന് പിണറായിയുടെ പിന്തുണ - Malayalam Oneindia\nPublished: July 24 2019, 18:59 [IST]\nതിരുവനന്തപുരം: ബിജെപി സര്‍ക്കാര് ജയിലില് അടച്ച ഗുജറാത്തിലെ മുന് ഐപിഎസ് ഉദ്യോഗസ്ഥന് സഞ്ജീവ് ഭട്ടിന് നീതി ലഭിക്കാനുളള പോരാട്ടത്തില് പിന്തുണയുമായി മുഖ്യമന്ത്രി പിണറായി വിജയന്. സഞ്ജീവ് ഭട്ടിന്റെ ഭാര്യ ശ്വേത ഭട്ടും മകന് ശന്തനുവും തിരുവനന്തപുരത്ത് എത്തി മുഖ്യമന്ത്രി പിണറായി വിജയനുമായി കൂടിക്കാഴ്ച നടത്തി. ബിജെപി സര്‍ക്കാര് കളളക്കേസില് കുടുക്കി ജയിലില് അടച്ച സഞ്ജീവ് ഭട്ടിന്റെ ഭാര്യ ശ്വേത ഭട്ടിന് എല്ലാ വിധ പിന്തുണയും നല്‍കുമെന്ന് മുഖ്യമന്ത്രി പറഞ്ഞു.\nസഞ്ജീവ് ഭട്ടിന്റെ വിഷയത്തില് നിയമസഭാ സമ്മേളനത്തില് പ്രമേയം അവതരിപ്പിക്കുന്ന കാര്യം പരിഗണിക്കുമെന്ന് മുഖ്യമന്ത്രി വ്യക്തമാക്കി. ഈ വിഷയത്തില് കേരളത്തിലെ എംപിമാരെ ഒരുമിച്ച് നിര്‍ത്താന് ശ്രമിക്കുമെന്നും മുഖ്യമന്ത്രി ശ്വേത ഭട്ടിന് ഉറപ്പ് നല്‍കി.\nസമാന നിലപാടുളള രാജ്യത്തെ മറ്റ് രാഷ്ട്രീയ നേതാക്കളുമായും മുഖ്യമന്ത്രിമാരുമായും പോരാട്ടത്തിന് മുന്‍കൈ എടുക്കും. ദില്ലി മുഖ്യമന്ത്രി അരവിന്ദ് കെജ്രിവാള്, ഡിഎംകെ നേതാവ് സ്റ്റാലിന്, ജെഡിഎസ് നേതാവ് ദേവഗൗഡ എന്നിവരുമായി വിഷയം സംസാരിക്കുമെന്നും മുഖ്യമന്ത്രി പറഞ്ഞു. ഡിവൈഎഫ്‌ഐ നേതാക്കള്‍ക്കൊപ്പമാണ് ശ്വേത ഭട്ട് മുഖ്യമന്ത്രിയെ കാണാനെത്തിയത്. സഞ്ജീവ് ഭട്ടിന് വേണ്ടി ഡിവൈഎഫ്ഐ സോഷ്യൽമീഡിയ ക്യാമ്പയിൻ ആരംഭിക്കുന്നുണ്ട്. ക്യാംപെയ്ന് ഈ മാസം 26 നു തുടക്കമാകും.\nകേരളം ഒരു ബദലാണെന്ന് ശ്വേത ഭട്ട് മുഖ്യമന്ത്രിയുമായുളള കൂടിക്കാഴ്ചയ്ക്ക് ശേഷം പറഞ്ഞു. ഇത്തരം വിഷയങ്ങളില് കേരള മുഖ്യമന്ത്രിയുടെ നിശ്ചയദാര്‍ഢ്യത്തോടെയുള്ള നിലപാടാണ് സന്ദര്‍ശനത്തിന് പ്രേരിപ്പിച്ചത്. മുഖ്യമന്ത്രിയുടെ വാക്കുകള് ആവേശകരമാണ്. അദ്ദേഹത്തെക്കുറിച്ചുള്ള തന്‍റെ കാഴ്ചപാട് 100 ശതമാനം ശരിയാണെന്ന് ബോധ്യപ്പെട്ടു. കൂടിക്കാഴ്ചയ്ക്ക് അവസരമൊരുക്കിയ സി.പി.ഐ.എം, ഡി.വൈ.എഫ്.ഐ നേതാക്കള്‍ക്ക് നന്ദിയെന്നും ശ്വേതാഭട്ട് കൂട്ടിച്ചേർത്തു.\npinarayi vijayan gujarath dyfi ഡിവൈഎഫ്ഐ ജീവപര്യന്തം ഗുജറാത്ത് പിണറായി വിജയന്\nSweta Bhatt meets Pinarayi Vijayan at Thiruvananthapuram


Uttarakhand CM directs to make plan for land bank\nപ്രകൃതി ദുരന്തനിവാരണം: ലാൻ്റ് ബാങ്ക് രൂപീകരിക്കാന് ഉത്തരാഖണ്ഡ്\nജില്ലാ മജിസ്ട്രേറ്റുമാർക്കാണ് ഇത് സംബന്ധിച്ച ചുമതല.\nPublished on : 23 Aug, 2020 , 4:59 am\nഡെറാഡൂണ്: ഉത്തരാഖണ്ഡിൽ ജില്ലാതലങ്ങളിൽ ലാൻ്റ് ബാങ്കുകൾ രൂപീകരിയ്ക്കാൻ നിർദ്ദേശം നൽകി മുഖ്യമന്ത്രി ത്രിവേന്ദ്ര സിങ് റാവത്ത്. ജില്ലാ മജിസ്ട്രേറ്റുമാർക്കാണ് ഇത് സംബന്ധിച്ച ചുമതല- എഎന്‍ഐ റിപ്പോര്‍ട്ട്.\nപ്രകൃതിദുരങ്ങളിൽ പൊറുതിമുട്ടുന്ന സംസ്ഥാനമാണ് ഉത്തരാഖണ്ഡ്. പ്രകൃതിദുരന്ത നിവാരണത്തെ മുൻനിറുത്തിയുള്ള മുൻകരുതൽ നടപടിയായാണ് ലാൻ്റ് ബാങ്ക്. ഇതിലൂടെ ദുരന്തബാധിതരുടെ പുനരധിവസം എളുപ്പത്തിലും വേഗത്തിലും നടപ്പിലാക്കുവാനാകുമെന്നാണ് സർക്കാർ പ്രതീക്ഷ.\nജില്ലാ മജിസ്ട്രേറ്റുമായുള്ള വിഡീയോ കോൺഫ്രൺസിങ്ങിലൂടെ ദുരന്തനിവാരണ പ്രവർത്തനങ്ങൾ അവലോകനം ചെയ്യവെയാണ് മുഖ്യമന്ത്രി ലാൻ്റ് ബാങ്ക് രൂപീകരിക്കണമെന്ന ആവശ്യം മുന്നോട്ടുവയ്ക്കുന്നത്.\nപ്രകൃതി ദുർബ്ബല പ്രദേശങ്ങളിൽ നിന്ന് ജനങ്ങളെ മാറ്റിപാർപ്പിക്കേണ്ടതിൻ്റെ ആവശ്യകത മുഖ്യമന്ത്രി ചൂണ്ടിക്കാണിച്ചു. ഇതുമായി ബന്ധപ്പെട്ട് കേന്ദ്ര വനം പരിസ്ഥിതി മന്ത്രാലയത്തിന് നിവേദനം സമർപ്പിക്കുമെന്നും മുഖ്യമന്ത്രി പറഞ്ഞു. ഇതിനു മുന്നോടിയായി ബന്ധപ്പെട്ട ജില്ലാ കളക്ടർമാർ സർക്കാരിന് നിർദ്ദേശങ്ങൾ സമർപ്പിക്കണമെന്ന് മുഖ്യമന്ത്രി പറഞ്ഞു.\nദുരിതാശ്വാസ ക്യാമ്പുകളിലുള്ളവരുടെ സൗകര്യങ്ങളിൽ കുറവുകളൊന്നുമുണ്ടാകുന്നില്ലെന്ന് ഉറപ്പു വരുത്തുന്നതിൽ പ്രത്യേകം ശ്രദ്ധ ചെലുത്തണം. പ്രകൃതി ക്ഷോഭങ്ങളിൽ മരണപ്പെടുന്നവരുടെ കുടുംബത്തിനു് മരണം സംഭവിച്ച് മൂന്നു ദിവസനത്തിനകം ധനസഹായമെത്തിക്കണം-കളക്ടർമാർക്ക് മുഖ്യമുന്ത്രി റാവത്ത് പ്രത്യേകം നിർദ്ദേശം നൽകി. ദുരന്തനിവാരണ നടപടികൾക്കായ് 103 കോടി അനുവദിച്ചതായി സർക്കാർ വൃത്തങ്ങൾ അറിയിച്ചു.\nസംസ്ഥാനത്ത് ഈയ്യിടെയുണ്ടായ പ്രകൃതിദുരന്തങ്ങളിൽ 62 പേരുടെ ജീവൻ നഷ്ടപ്പെട്ടു. 33 പേർക്ക് പരിക്കേറ്റു. നാലു പേരെ ഇനിയും കണ്ടെത്താനായാട്ടില്ല.


ശക്തമായ കാറ്റിന് സാധ്യത; മത്സ്യത്തൊഴിലാളികള്‍ക്ക് മുന്നറിയിപ്പ് :: Janmabhumi Daily\nTuesday 26 June 2018 1:50 pm IST\nതിരുവനന്തപുരം: ലക്ഷദ്വീപ് തീരത്ത് പടിഞ്ഞാറ് ദിശയില് മണിക്കൂറില് 40 മുതല് 50 കിലോമീറ്റര് വേഗതയില് കാറ്റടിക്കാന് സാധ്യത. ചില അവസരങ്ങളില് മണിക്കൂറില് 60 കിലോമീറ്റര് വേഗതയിലും കാറ്റടിക്കാന് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്‍കി.\nകേരളാ തീരത്ത് പടിഞ്ഞാറ് ദിശയില് നിന്ന് മണിക്കൂറില് 35 മുതല് 45 കിലോമീറ്റര് വേഗതയിലും ചില അവസരങ്ങളില് മണിക്കൂറില് 55 കിലോമീറ്റര് വേഗതയിലും കാറ്റടിക്കുവാന് സാധ്യതയുണ്ട്. കൂടാതെ തീരത്ത് കടല് പ്രക്ഷുബ്ദമോ അതിപ്രക്ഷുബ്ദമോ ആകാനും സാധ്യതയുണ്ട്.\nആയതിനാല് മത്സ്യത്തൊഴിലാളികള് ലക്ഷദ്വീപ് തീരങ്ങളില് മത്സ്യബന്ധത്തിന് പോകരുത്. ഈ മുന്നറിയിപ്പ് ചൊവ്വാഴ്ച (26.06.2018) ഉച്ചക്ക്2മണി മുതല് അടുത്ത 24 മണിക്കൂറിലേക്ക് ബാധകമായിരിക്കുമെന്നും അറിയിച്ചു.


ദൈവം സ്‌നേഹിക്കുന്നത് ആരെയാണ്? : Marian Pathram\nദൈവം സ്‌നേഹമാണ് എന്ന് നമുക്കറിയാം. എന്നാല് ദൈവം ആരെയാണ് സനേഹിക്കുന്നത് എന്ന് എപ്പോഴെങ്കിലും ചിന്തിച്ചിട്ടുണ്ടോ?\n2 കൊറീന്തോസ് 9:7 ഇക്കാര്യം വ്യക്തമായി പറയുന്നു, സന്തോഷപൂര്‍വം നല്കുന്നവനെയാണ് ദൈവം സ്‌നേഹിക്കുന്നത്.\nഒരുപക്ഷേ നാം ജീവിതത്തില് പലര്‍ക്കും പലതും നല്കുന്നുണ്ടാവാം. സൗജന്യമായോ വേലയായോ ദാനമായോ എല്ലാം. എന്നാല് നല്കുന്നതിന് പിന്നിലെ നമ്മുടെ മനോഭാവം എപ്രകാരമായിരുുന്നു എന്ന് ആത്മശോധന നടത്തേണ്ടത് അത്യാവശ്യമാണ്. സന്തോഷപൂര്‍വ്വം നല്കുക. അതാണ് ദൈവം നമ്മില് നിന്ന് ആഗ്രഹിക്കുന്നത്.\nയാത്രയ്ക്കിടയില് കൈനീട്ടുന്ന യാചകന് ഒരു നാണയത്തുട്ട് വച്ചുനീട്ടുന്നത് മനസ്സില്ലാമനസ്സോടെയാണോ.. വിഭ്യാഭ്യാസസഹായം ചോദിച്ചുവരുന്ന ഒരു വിദ്യാര്‍ത്ഥിക്ക് മുഖം കറുത്താണോ എന്തെങ്കിലും സഹായം നല്കുന്നത്? തനിക്ക് കീഴെ ജോലി ചെയ്യുന്നവര്‍ക്ക് മനസ്സില്ലാമനസ്സോടെയാണോ വേതനം നല്കുന്നത്? ആലോചിച്ചുനോക്കുക. എവിടെയെങ്കിലും തിരുത്തേണ്ടതായിട്ടുണ്ടെങ്കില് തിരുത്തുക. വചനം അനുസരിക്കാന് ശ്രമിക്കുക. തയ്യാറാവുക. കാരണം നാം അപ്രകാരം നല്കുമ്പോള് ദൈവം നമ്മെയും അനുഗ്രഹിക്കും.\nഇതാ അതിനും വചനം സാക്ഷ്യം പറയുന്നു.\nനിങ്ങള്‍ക്ക് ആവശ്യമുള്ളതെല്ലാം സദാ സമൃദ്ധമായി ഉണ്ടാകാനും സത്കൃത്യങ്ങള് ധാരാളമായി ചെയ്യാനും വേണ്ട എല്ലാ അനുഗ്രഹങ്ങളും സമൃദ്ധമായി നല്കാന് കഴിവുറ്റവനാണ് ദൈവം.(2കൊറീന്തോസ് 9:8)\nവിതക്കാരന് വിത്തും ഭക്ഷിക്കാന് അപ്പവും കൊടുക്കുന്നവന് നിങ്ങള്‍ക്ക് വിതയ്ക്കാനുള്ള വിത്തുതരുകയും അതിനെ വര്‍ദ്ധിപ്പിക്കുകയും നിങ്ങളുടെ നീതിയുടെ വിളവ് സമൃദ്ധമാക്കുകയും ചെയ്യും.\n(2കൊറീ 9:10)


Covid 19 | പ്രധാനമന്ത്രി കരസേന മേധാവിയുമായി കൂടിക്കാഴ്ച നടത്തി; കോവിഡ് പ്രതിരോധത്തില് സൈന്യം സ്വീകരിക്കുന്ന നടപടികള് അവലോകനം ചെയ്തു – News18 Malayalam\nCovid 19 | പ്രധാനമന്ത്രി കരസേന മേധാവിയുമായി കൂടിക്കാഴ്ച നടത്തി; കോവിഡ് പ്രതിരോധത്തില് സൈന്യം സ്വീകരിക്കുന്ന നടപടികള് അവലോകനം ചെയ്തു\nകരസേനയുടെ മെഡിക്കല് സ്റ്റാഫുകളെ വിവിധ സംസ്ഥാനങ്ങളില് സേവനത്തിനായി നിയോഗിച്ചതായി കരസേന മേധവി പ്രധാനമന്ത്രിയെ അറിയിച്ചു\nപ്രധാനമന്ത്രി നരേന്ദ്ര മോദി, കരസേനാ മേധാവി എം എം നരവണ\nLast Updated : April 29, 2021, 16:18 IST\nന്യൂഡല്‍ഹി: രാജ്യത്ത് കോവിഡ് കേസുകള് വര്‍ദ്ധിക്കുന്ന സാഹചര്യത്തില് കോവിഡ് പ്രതിരോധത്തില് സൈന്യം സ്വീകരിക്കുന്ന വിവിധ നടപടികളെക്കുറിച്ച് അവലോകനം ചെയ്യുന്നതിനായി പ്രധാനമന്ത്രി നരേന്ദ്ര മോദി കരസേന മേധാവി എം എം നരവണയുമായി കൂടിക്കാഴ്ച നടത്തി. കരസേനയുടെ മെഡിക്കല് സ്റ്റാഫുകളെ വിവിധ സംസ്ഥാനങ്ങളില് സേവനത്തിനായി നിയോഗിച്ചതായി കരസേന മേധവി പ്രധാനമന്ത്രിയെ അറിയിച്ചു.\nസാധ്യമായ സ്ഥലങ്ങളിലെല്ലാം സൈന്യം ആശുപത്രികള് തുറക്കുമെന്ന് നരവണ അറിയിച്ചു. പൗരന്മാര്‍ക്ക് അവരുടെ അടുത്തുള്ള സൈനിക ആശുപത്രികളെ സമീപിക്കാമെന്നും അദ്ദേഹം പറഞ്ഞു. ഡല്‍ഹിയില് നിലവിലുള്ള സൈനിക ആശുപത്രികളില് സാധാരണക്കാരെ പ്രവേശിപ്പിച്ച് തുടങ്ങിയിട്ടുണ്ടെന്നും അദ്ദേഹം പറഞ്ഞു. ഈ സംവിധാനം മറ്റു സംസ്ഥാനങ്ങളിലും ലഭ്യമാക്കും എന്നും അദ്ദേഹം പ്രധാനമന്ത്രിയെ അറിയിച്ചു.\nAlso Read- ‘കുക്കൂ.. കൂക്കൂ..’: കേരള പോലീസിന്റെ പുതിയ കോവിഡ് ബോധവൽക്കരണ വീഡിയോ വൈറൽ\nരാജ്യത്ത് മൂന്നാഘട്ട വാക്‌സിനേഷനായുള്ള രജസ്‌ട്രേഷന് ബുധനാഴ്ച വൈകിട്ട് ആരംഭിച്ചിരുന്നു. 18 വയസിനു മുകളിലുള്ളവര്‍ക്കാണ് വാക്‌സിന് ലഭിക്കുക. നിലവില് രാജ്യത്ത് 45 വയസിനു മുകളില് പ്രായമുള്ളവര്‍ക്കാണ് വാക്‌സിന് നല്‍കികൊണ്ടിരിക്കുന്നത്.\nഅതേസമയം രാജ്യത്ത് കോവിഡ് വ്യാപനം അതിരൂക്ഷമാകുന്നു. പ്രതിദിന കോവിഡ് രോഗികളുടെ എണ്ണം നാല് ലക്ഷത്തിലേക്ക് അടുക്കുകയാണ്. ഇന്നലെ രോഗം സ്ഥിരീകരിച്ചത് 3,79,257 പേര്‍ക്കാണ്. 3,645 പേര് ഇന്നെ മരിച്ചതായും ആരോഗ്യമന്ത്രാലയം പുറത്തുവിട്ട കണക്കുകള് പറയുന്നു.\nAlso Read-Covid Vaccination | സംസ്ഥാനത്ത് വാക്‌സിനേഷന് പുതിയ മാര്‍ഗനിര്‍ദേശം; സ്വകാര്യ ആശുപത്രികള് നിര്‍മ്മാതക്കളില് നിന്ന് വാക്‌സിന് വാങ്ങണം\nനിലവില് ഇന്ത്യയിലെ ആക്ടീവ് കേസുകളുടെ എണ്ണം 30 ലക്ഷമാണ്. രാജ്യത്തെ മൊത്തം മരണനിരക്കും രണ്ട് ലക്ഷം കടന്നു. 2,04,832 പേരാണ് ഇതുവരെ കോവിഡ് ബാധിച്ച് മരിച്ചത്. ഇതോടെ ലോകത്ത് കോവിഡ് ബാധിച്ച് രണ്ട് ലക്ഷത്തിന് മേല് മരിക്കുന്ന രാജ്യങ്ങില് ഇന്ത്യ നാലാമതായി. യുഎസ്, ബ്രസീല്, മെക്‌സിക്കോ എന്നീ രാജ്യങ്ങളിലാണ് മരണസംഖ്യ2ലക്ഷത്തിന് മുകളിലുള്ളത്.\nഅതേസമയം, രാജ്യത്ത് വാക്‌സിന് സ്വീകരിച്ചവരുടെ എണ്ണം 15 കോടി കടന്നു. 15,00,20,648 പേരാണ് ഇതുവരെ വാക്‌സിന് എടുത്തത്. 1,50,86,878 പേര് ഇതുവരെ രോഗമുക്തിയും നേടി.\nമഹാരാഷ്ട്രയിലാണ് ഏറ്റവും കൂടുതല് കേസുകള് റിപ്പോര്‍ട്ട് ചെയ്തുകൊണ്ടിരിക്കുന്നത്. കഴിഞ്ഞ ദിവസം 985 പേരാണ് മഹാരാഷ്ട്രയില് മരിച്ചത്. സംസ്ഥാനത്ത് ഇതുവരെ രേഖപ്പെടുത്തിയതില് ഏറ്റവും ഉയര്‍ന്ന പ്രതിദിന കണക്കാണിത്. ഇന്നലെ മാത്രം 63,309 പേര്‍ക്കാണ് ഇവിടെ കോവിഡ് ബാധിച്ചത്. കര്‍ണാടകയില് ഇന്നലെ റിപ്പോര്‍ട്ട് ചെയ്തത് 39,047 കേസുകളാണ്\nഅതേസമയം കേരളത്തില് ഇന്നലെ 35,013 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 5287, കോഴിക്കോട് 4317, തൃശൂര് 4107, മലപ്പുറം 3684, തിരുവനന്തപുരം 3210, കോട്ടയം 2917, ആലപ്പുഴ 2235, പാലക്കാട് 1920, കണ്ണൂര് 1857, കൊല്ലം 1422, ഇടുക്കി 1251, പത്തനംതിട്ട 1202, കാസര്‍ഗോഡ് 872, വയനാട് 732 എന്നിങ്ങനേയാണ് ജില്ലകളില് രോഗ ബാധ സ്ഥിരീകരിച്ചത്.\nFirst published: April 29, 2021, 16:18 IST\nCovid 19PM narendra modi\nCovid 19 | സംസ്ഥാനത്ത് ഇന്ന് 16671 പേർക്ക് കോവിഡ്; മരണം 120


അദ്ദേഹം ഒരു ചിത്രത്തിലേക്ക് ക്ഷണിക്കുമെന്ന പ്രതീക്ഷയിലാണ് ഞാനിപ്പോൾ - കാളിദാസ് ജയറാം - metromatinee.com Lifestyle Entertainment & Sports\nഅദ്ദേഹം ഒരു ചിത്രത്തിലേക്ക് ക്ഷണിക്കുമെന്ന പ്രതീക്ഷയിലാണ് ഞാനിപ്പോൾ – കാളിദാസ് ജയറാം\nഎത്ര പ്രായമായാലും ചിലരുടെ മുഖത്തു നിന്നും കുട്ടിക്കാലത്തിന്റെ നിഷ്‍കളങ്കത മായില്ല. മലയാളത്തിലെ അത്തരമൊരു മുഖമാണ് കാളിദാസിന്റേത് . ജയറാമിനൊപ്പം കൊച്ചു കൊച്ചു സന്തോഷങ്ങളിലും പപ്പയുടെ സ്വന്തം അപ്പൂസിലെ കണ്ട കുട്ടികുറുമ്പനെ എല്ലാവര്ക്കും വലിയ ഇഷ്ടമാണ്. മുതിർന്നപ്പോൾ സംസാരം കുറഞ്ഞെങ്കിലും കണ്ണിലെ കൗതുകം അതേപടിയുണ്ട.\nആദ്യ മലയാള ചിത്രത്തിന്റെ സമയത്ത് ഒട്ടേറെ വിമര്ശിക്കപ്പെട്ടിരുന്നു കാളിദാസ്. പൂമരം എന്ന ക്യാമ്പസ് ചിത്രം പുറത്തിറങ്ങാൻ വൈകിയതാണ് കാരണം. ആദ്യ ചിത്രത്തിൽ വിമര്ശിക്കപ്പെട്ടത് സിനിമ ഇറങ്ങാഞ്ഞിട്ടാണെങ്കിൽ ഇനി ഒരുപാട് സിനിമകൾ ചെയ്യുന്നതിന് വിമർശിക്കുമോ എന്നാണ് പേടിയെന്നു കാളിദാസ് തന്നെ പറയുന്നു.തന്റെ വരുന്ന ചിത്രങ്ങളെ പറ്റി മനസ് തുറക്കുകയാണ് കാളിദാസ് .\n“എല്ലാം ഭാഗ്യമാണ്. മിഥുൻ മാനുവൽ, സന്തോഷ് ശിവൻ തുടങ്ങിയവരുടെ ചിത്രങ്ങൾ വരാനിരിക്കുന്നു. സുദീപ് ജോഷി സംവിധാനം ചെയ്യുന്ന പേരിട്ടിട്ടില്ലാത്ത ചിത്രമാണ് അടുത്തത്. അൽഫോൻസ് പുത്രൻ ചെയ്യുന്ന തമിഴ് ചിത്രവും തുടങ്ങാനുണ്ട്. കഥകേട്ട് ഇഷ്ടപ്പെട്ടാൽ അത് അപ്പയടക്കം മൂന്നുനാലു പേരുമായി പങ്കുവയ്ക്കും, അഭിപ്രായം ചോദിക്കും. ഓരോ ചിത്രങ്ങൾ വരുമ്പോഴും സത്യൻ അന്തിക്കാടിന്റെ അനുഗ്രഹം തേടി വിളിക്കും. ഇത്തിരി നേരം അദ്ദേഹത്തോട് സംസാരിച്ചാൽ വല്ലാത്തൊരു ഊർജം വന്നു നിറയും. അതെന്റെ ആത്മവിശ്വാസം കൂട്ടും. അദ്ദേഹം ഒരു ചിത്രത്തിലേക്ക് ക്ഷണിക്കുമെന്ന പ്രതീക്ഷയിലാണിപ്പോൾ ഞാൻ.\nകുട്ടിക്കാലം മുതൽ സിനിമ തന്നെയാണു ജീവിതമെന്ന് ഉറപ്പിച്ചയാളാണു ഞാൻ. ഇപ്പോൾ 25 വയസ്സായി. വിഷ്വൽ കമ്യൂണിക്കേഷനിൽ ബിരുദം കഴിഞ്ഞു പഠനം നിർത്തി. ഇനി സിനിമയുമായി ബന്ധപ്പെട്ട ഏതെങ്കിലും കോഴ്സ് ചെയ്യണമെന്നുണ്ട്. സിനിമയിൽ സൗഹൃദം കുറവാണ്.” – കാളിദാസ് പറയുന്നു.\nkalidas about his dream project\nപാര്‍വതിയെ ജയറാം ജീവിത സഖിയാക്കിട്ട് ഇന്നേക്ക് 27 വര്‍ഷം!\nഇളയ ദളപതിയോടോ തലയോടോ ഇഷ്ടം കൂടുതൽ ? കാളിദാസ് ജയറാമിന്റെ മറുപടി!\nആ മോശം അഭിപ്രായം എന്നെ ലക്‌ഷ്യം വച്ചായിരുന്നോ എന്നറിയില്ല – കാളിദാസ് ജയറാം\nRelated Topics:Cinema, Featured, Kalidas Jayaram\nഈ നാട് പ്രളയത്തിൽ മുങ്ങിപോകാത്തത് ഇങ്ങനെയുള്ള ആൾക്കാർ ഇവിടെ ഉള്ളതുകൊണ്ടാണ് ; സുഹൃത്തിനെക്കുറിച്ച് ഭാഗ്യലക്ഷ്മി !\n“തുല്യതക്കു വേണ്ടിയാണു പോരാടുന്നതെങ്കിൽ ശബരിമല വിഷയമല്ലാതെ എന്തെല്ലാം കാര്യങ്ങൾ വേറെയുണ്ട് ?” – സ്ത്രീ പ്രവേശനത്തെ എതിർത്ത് പ്രിയ വാര്യർ


അർജുൻ ആയങ്കിയുമായി പാർട്ടിക്കാരൻ എന്ന സൗഹൃദം മാത്രം; അർജ്ജുനെ തള്ളി ആകാശ് തില്ലങ്കേരി| Akash Thillankeri's statement Arjun Ayanki – News18 Malayalam\nഅർജുൻ ആയങ്കിയുമായി പാർട്ടിക്കാരൻ എന്ന സൗഹൃദം മാത്രം; അർജ്ജുനെ തള്ളി ആകാശ് തില്ലങ്കേരി\nഅർജുന്റെ സ്വർണ്ണക്കടത്ത് ബന്ധങ്ങൾ അറിഞ്ഞത് അവസാനഘട്ടത്തിലെന്നും പാർട്ടിക്കാരൻ എന്ന സൗഹൃദമാണ് അർജുൻ ആയങ്കിയുമായി ഉള്ളതെന്നും ആകാശിന്റെ മൊഴി\nഅർജുൻ ആയങ്കി, ആകാശ് തില്ലങ്കേരി\nകൊച്ചി: കരിപ്പൂർ സ്വർണ്ണക്കടത്തു കേസിലെ പ്രതി അർജ്ജുൻ ആയങ്കിയെ തള്ളി ആകാശ് തില്ലങ്കേരിയുടെ മൊഴി. അർജുന്റെ സ്വർണ്ണക്കടത്ത് ബന്ധങ്ങൾ അറിഞ്ഞത് അവസാനഘട്ടത്തിലെന്നും പാർട്ടിക്കാരൻ എന്ന സൗഹൃദമാണ് അർജുൻ ആയങ്കിയുമായി ഉള്ളതെന്നും ആകാശിന്റെ മൊഴി. തന്റെ പേര് ഉപയോഗപ്പെടുത്തി അർജുൻ ആളുകളെ ഭീഷണിപ്പെടുത്തിയിരുന്നതായി വിവരം ലഭിച്ചത് അർജുൻ പിടിയിലായ ശേഷം മാത്രമാണെന്നും കഴിഞ്ഞ ദിവസത്തെ ചോദ്യം ചെയ്യലിൽ കസ്റ്റംസിനു മൊഴി നൽകി.\nസ്വർണ്ണക്കടത്തുമായി ഒരു ബന്ധവും തനിക്കില്ലെന്നും ഇയാളുടെ മൊഴിയിലുണ്ട്. ആകാശിന്റെ മൊഴിയും ഫോൺ കോൾ രേഖകളും കസ്റ്റംസ് വിശദമായി പരിശോധിച്ച ശേഷം ആവശ്യമെങ്കിൽ വീണ്ടും വിളിപ്പിക്കും എന്നും കസ്റ്റംസ് അറിയിച്ചു. ടിപി കേസിൽ ജയിലിൽ കഴിയുന്ന കൊടി സുനിയെ ചോദ്യം ചെയ്യാൻ ഉടൻ കോടതിയെ സമീപിക്കാനും കസ്റ്റംസ് തീരുമാനിച്ചു.\nഅർജുൻ ആയങ്കിക്കെതിരെ കൂടുതൽ തെളിവുകൾ നേടിയെടുക്കാനാണ് അയാളുടെ സുഹൃത്ത് ആകാശ് തില്ലങ്കരിയെ ചോദ്യം ചെയ്യാൻ വിളിപ്പിച്ചത്. അർജുന് അനുകൂലമായ ഫേസ്ബുക്ക് പോസ്റ്റുകളും ഇയാളുടെ ഭാഗത്തു നിന്ന് ഉണ്ടായിരുന്നു. അർജുൻ ഉൾപ്പെട്ട കണ്ണൂർ സ്വർണ്ണക്കടത്ത് സംഘത്തിൽ ആകാശിന് പങ്ക് ഉണ്ടെന്ന മൊഴികളുടെ അടിസ്ഥാനത്തിൽ ആയിരുന്നു ചോദ്യം ചെയ്യൽ.\nആകാശിന്റെ കണ്ണൂരിലെ വീട്ടിൽ കഴിഞ്ഞ ദിവസം കസ്റ്റംസ് റെയ്ഡ് നടത്തിയിരുന്നു. റെയ്ഡ് വിവരം മനസിലാക്കിയ ആകാശ് വീട്ടിൽ നിന്ന് മാറി നിൽക്കുകയായിരുന്നു. കണ്ണൂരിലെ യൂത്ത് കോൺഗ്രസ് പ്രവർത്തകൻ ഷുഹൈബ് വധകേസിലെ പ്രതി കൂടിയാണ് ആകാശ് തില്ലങ്കേരി. ടി പി കേസിലെ കുറ്റവാളി മുഹമ്മദ് ഷാഫി അടക്കമുള്ളവരും ആകാശിനെതിരെ മൊഴി നൽകിയെന്നാണ് സൂചന.\nകള്ളക്കടത്തു കേസിൽ അർജുൻ ആയങ്കിയുടെ ജാമ്യാപേക്ഷയിൽ വിധി പറയുന്നത് വെള്ളിയാഴ്ച്ചത്തേക്ക് മാറ്റിയിരിക്കുകയാണ്. അർജുന് ജാമ്യം നൽകിയാൽ അത് വലിയ കുറ്റകൃത്യങ്ങൾക്ക് വഴിവെക്കുമെന്നും കസ്റ്റംസ് നിലപാട്. ഈ സാഹചര്യങ്ങൾ ഒഴിവാക്കേണ്ടതാണ്. ജാമ്യാപേക്ഷ പരിഗണിക്കുമ്പോൾ നിലവിലെ തെളിവുകൾ കൂടി കണക്കിലെടുക്കണമെന്നും കോടതിയിൽ കസ്റ്റംസ് ആവശ്യപ്പെട്ടു.\nYou may also like:ഓണക്കിറ്റ്: ക്രീം ബിസ്കറ്റ് കിറ്റിൽ നിന്ന് ഒഴിവാക്കി ; സാമ്പത്തിക പ്രതിസന്ധിയെന്ന് ഭക്ഷ്യവകുപ്പ്\nഅർജുൻ വിവിധ വിമാനത്താവളങ്ങൾ കേന്ദ്രീകരിച്ചു കള്ളക്കടത്ത് സ്വർണ്ണം തട്ടിയെടുത്തിട്ടുണ്ട്. അറസ്റ്റിലായ അജ്മലിന്റെ മൊഴിയിൽ ഇത് അർജുന്റെ വ്യക്തമാണ്. ഇക്കാര്യങ്ങൾക്കായി അർജുന് നിരവധി ക്രിമിനൽ സംഘങ്ങളുമായി ബന്ധമുണ്ട്. ഇവരെ സ്വർണ്ണം തട്ടിയെടുക്കുന്നതിനായി ഉപയോഗിക്കുന്നുണ്ട്.


ആദ്യം പേരന്‍പ് , ഇപ്പോള് യാത്ര ; എന്ത് വ്യത്യസ്തമായ തിരഞ്ഞെടുപ്പാണ് മമ്മൂക്ക ; പ്രചോദിപ്പിക്കുന്നതിന് നന്ദിയെന്ന് സൂര്യ,surya praise mammoottykeralaonlinenews.com | Malayalam news, kerala news, onlinenews,\nആദ്യം പേരന്‍പ് , ഇപ്പോള് യാത്ര ; എന്ത് വ്യത്യസ്തമായ തിരഞ്ഞെടുപ്പാണ...\nPublished: Tuesday 12 February 2019 06:41:58 AM\nമമ്മൂട്ടിയെ പ്രശംസിച്ച് രംഗത്ത് വന്നിരിക്കുകയാണ് തമിഴ് നടന് സൂര്യ. സോഷ്യല് മീഡിയയിലൂടെയാണ് താരത്തിന്റെ പ്രശംസ.\n'ആദ്യം പേരന്‍പ് ഇപ്പോള് യാത്ര. കേട്ടതെല്ലാം മികച്ച അഭിപ്രായം. എന്ത് വ്യത്യസ്ഥമായ തിരഞ്ഞെടുപ്പാണ് മമ്മൂക്ക..നല്ല ചിത്രങ്ങളിലൂടെ ഇങ്ങനെ പ്രചോദിപ്പിക്കുന്നതിന് നന്ദി' സൂര്യ സോഷ്യല് മീഡിയയില് പങ്കുവെച്ച കുറിപ്പില് പറഞ്ഞു. ഇതിനു പിന്നാലെ സൂര്യയുടെ അഭിപ്രായത്തിന് നന്ദിയര്‍പ്പിച്ച് മമ്മൂട്ടിയും രംഗത്തെത്തി.\nനീണ്ട 26 വര്‍ഷങ്ങള്‍ക്ക് ശേഷം മമ്മൂട്ടി തെലുങ്ക് സിനിമാ ലോകത്തിലേക്ക് മടങ്ങി വന്നിരിക്കുന്ന ചിത്രമാണ് യാത്ര. തെലുങ്ക്, തമിഴ്, മലയാളം ഭാഷകളിലായിട്ടാണ് ചിത്രം പുറത്തു വരുന്നത്. എല്ലാ ഭാഷകളിലും മമ്മൂട്ടി തന്നെയാണ് ഡബ്ബ് ചെയ്തിരിക്കുന്നത്. അമുദന് എന്ന ടാക്‌സി ഡൈവ്രറിന്റെയും സ്പാസ്റ്റിക് പരാലിസിസ് എന്ന സവിശേഷ ശാരീരിക, മാനസിക അവസ്ഥയിലൂടെ സഞ്ചരിക്കുന്ന മകളുടെയും ജീവിതമാണ് പേരന്‍പ്. രണ്ട് ചിത്രവും മികച്ച അഭിപ്രായം നേടി തിയറ്ററില് മുന്നേറുകയാണ്.\nRead more topics: surya, mammootty , peranpu, yatra\nsurya praise mammootty


ദിനേശ് പണിക്കര് പണം തരാനുണ്ട്: ജോസ് തോമസ് | Dinesh Panicker owed: Jose Thomas - Malayalam Oneindia\nദിനേശ് പണിക്കര് പണം തരാനുണ്ട്: ജോസ് തോമസ്\nകോട്ടയം: ചലച്ചിത്ര നിര്‍മാതാവ് ദിനേശ് പണിക്കര് തനിക്കടക്കം പലര്‍ക്കും പണം കൊടുക്കാനുണ്ടെന്ന് സംവിധായകന് ജോസ് തോമസ് വെളിപ്പെടുത്തി.\nഉദയപുരം സുല്‍ത്താന് എന്ന ചിത്രം സംവിധാനം ചെയ്തത് ജോസ് തോമസാണ്. ഈ ചിത്രത്തില് അഭിനയിച്ചതിന് പ്രതിഫലമായി കൊടുത്ത 1.90 ലക്ഷം രൂപയുടെ ചെക്ക് മടങ്ങിയതിനെ തുടര്‍ന്നാണ് ദിലീപ് ദിനേശ് പണിക്കര്‍ക്കെതിരെ കേസ് കൊടുത്തത്.\n1,25,000 രൂപയാണ് ദിനേശ ്പണിക്കര് തനിക്ക് തരാനുള്ളതെന്ന് ജോസ് തോമസ് പറഞ്ഞു. ഇതിന് ചെക്കൊന്നും തന്നിട്ടില്ല. അതുകൊണ്ട് കോടതിയെ സമീപിക്കാനും പറ്റില്ല. ചെക്ക് ചോദിച്ചപ്പോഴൊക്കെ എന്നെ വിശ്വാസമില്ലേ എന്നായിരുന്നു ദിനേശ് പണിക്കര് പറഞ്ഞിരുന്നത്. എന്നെങ്കിലും പണം തരുമെന്നാണ് കരുതിയിരുന്നത്.\nഉദയപുരം സുല്‍ത്താന് എന്ന ചിത്രത്തിന് വേണ്ടി പ്രവര്‍ത്തിച്ച പലര്‍ക്കായി നാല് ലക്ഷത്തോളം രൂപ ദിനേശ് പണിക്കര് കൊടുക്കാനുണ്ട്. ദിലീപിന് 1.90 ലക്ഷവും തിരക്കഥാക്കൃത്തുക്കളായ ഉദയകൃഷ്ണയ്ക്കും സിബി കെ. തോമസിനും ഒരു ലക്ഷവും കൊച്ചിന് ഹനീഫയ്ക്കും ഹരിശ്രീ അശോകനും 50000 രൂപ വീതവും ക്യാപ്റ്റന് രാജുവിന് 25000 രൂപയുമാണ് കൊടുക്കാനുള്ളത്.\nസിനിമയുടെ നിര്‍മാതാവ് താനല്ലെന്ന് ദിനേശ് പണിക്കര് പറയുന്നത് ശരിയല്ല. കൃഷ്ണകുമാര്, ഹരി, ഷാഹുല് എന്നിവര് ചേര്‍ന്നാണ് ചിത്രത്തിന്റെ നിര്‍മാണം തുടങ്ങിയത്. ഇടയ്ക്ക് വെച്ച് നിര്‍മാണം മുടങ്ങിയ ചിത്രത്തിന്റെ വിതരണാവകാശം ദിനേശ് പണിക്കര് വാങ്ങി. ചിത്രത്തില് പ്രവര്‍ത്തിക്കുന്നവര്‍ക്ക് നല്കാനുള്ള ബാക്കി പ്രതിഫലം നല്‍കാമെന്നേല്‍ക്കുകയും ചെയ്തു. ഇങ്ങനെ 12 ലക്ഷത്തിന്റെ ചെക്കുകള് നല്‍കുകയും ചെയ്തിരുന്നു. -ജോസ് തോമസ് പറഞ്ഞു.